recursal/Fanatic-Fandom huggingface dataset:
ทาราเนะ

* ภาพยนตร์รีเมค
* ภาพยนตร์ดั้งเดิม

**ทาราเนะ** (タラネ *Tarane*) เป็นตัวละครเสริมที่ปรากฎในตอน โดราเอมอน: ท่องแดนญี่ปุ่นโบราณ และตอน โดราเอมอน: โนบิตะกำเนิดประเทศญี่ปุ่น 2016 เป็นคนจากชนเผ่าฮิคาริ (ชนเผ่าแสงสว่าง) เป็นแม่ของ คุคุรุ

## ลักษณะ

เป็นมนุษย์ยุคหินหญิง รูปร่างเล็ก มีทรงผมสีดำ ผิวขาว ดวงตาสีดำ และสวมตุ้มหูสีเขียวในฉบับรีเมค

## เรื่องราว

ทาราเนะอาศัยอยู่ในเผ่าฮิคาริ หรือเผ่าแสงสว่าง โดยได้ใช้ชีวิตอยู่กับ ทาจิคาระ สามี และคุคุรุ ลูกชายของเธอ

เธอได้ถูกชนเผ่าคุรายามิจับตัวไปเพื่อนำไปเป็นทาสที่วังแห่งความมืด แต่ก็ได้รับความช่วยเหลือจากโดราเอมอนและเพื่อนๆ จนสามารถรอดพ้นเงื้อมมือของกีก้าซอมบี้ได้สำเร็จ

## เกร็ดเล็กน้อย

* ในตอน โดราเอมอน: โนบิตะกำเนิดประเทศญี่ปุ่น 2016 ทาราเนะได้ถูกเปลี่ยนชื่อเป็น **โคอิยาเมะ** (コイヤメ *Koiyame*)
* ในฉบับรีเมค ไม่ได้มีการบอกไว้ว่า ใครเป็นผู้พากย์เสียงทาราเนะ
ทาจิคาระ

* ภาพยนตร์รีเมค
* ภาพยนตร์ดั้งเดิม

**ทาจิคาระ** (タジカラ Tajikara) เป็นตัวละครเสริมที่ปรากฎในตอน โดราเอมอน: ท่องแดนญี่ปุ่นโบราณ และตอน โดราเอมอน: โนบิตะกำเนิดประเทศญี่ปุ่น 2016 เป็นคนจากชนเผ่าฮิคาริ (เผ่าแสงสว่าง) และเป็นพ่อของ คุคุรุ

## ลักษณะ

เป็นมนุษย์ยุคหินชาย ร่างใหญ่ มีทรงผมสีดำ และผิวคล้ำ ดวงตาสีดำ

## เรื่องราว

ทาจิคานระะอาศัยอยู่ในเผ่าฮิคาริ หรือเผ่าแสงสว่าง โดยได้ใช้ชีวิตอยู่กับ ทาราเนะ ภรรยา และคุคุรุ ลูกชายของเขา

ต่อมาในขณะที่คุคุรุออกไปจับปลา ชนเผ่าก็ได้ถูกเผ่าคุรายามิ หรือเผ่าความมืดลักพาตัวไป เพื่อพาไปเป็นทาสที่วังแห่งความมืด

ในขณะเดินทาง พวกเขาก็ได้พบกับ โดราเอมอนและเพื่อนๆที่เข้ามาช่วยเหลือให้รอดพ้นจากการถูกเอาตัวไป และได้กลับมาสร้างชนเผ่าอีกครั้ง แต่ก็ต้องถูกจับตัวไปอีก

ภายหลังโดราเอมอนได้กลับไปช่วยชนเผ่าอีกครั้ง และทาราเนะที่ได้รับการช่วยเหลือ ก็ได้นำสมาชิกในเผ่ามาช่วยจัดการกีก้าซอมบี้

หลังจากจัดการจนเสร็จ ทาจิคาระ และคนอื่นๆจึงได้เริ่มสร้างชนเผ่าใหม่อีกครั้ง และเป็นการกำเนิดญี่ปุ่นอย่างแท้จริง
บิสกิตแปลงร่าง (ตอน)/อนิเมะปี 1979

วันออกอากาศ
 ตอนที่
 ตอนก่อนหน้า

**บิสกิตแปลงร่าง** (変身(へんしん)ビスケット) เป็นหนึ่งในตอนของ อนิเมะปี 1979 ออกอากาศเมื่อวันที่ 3 เมษายน 1979

## เนื้อเรื่อง

โนบิตะถูกคุณแม่วานไปซื้อขนมมาให้แขก แต่โนบิตะขี้เกียจเลยขอให้โดราเอมอนไปซื้อให้ เมื่อไปถึงห้องก็ไปพบกับกล่องบิสกิตรูปสัตว์ เขากินบิสกิตรูปแมวและเอาบิสกิตมาให้แขก แต่คุณแม่บอกว่าเอาขนมแบบนี้มาทำไม แม้แขกจะบอกว่าเขาชอบบิสกิตมากแต่คุณแม่ก็ยังให้โนบิตะไปซื้อขนมที่ดีกว่านี้ ระหว่างที่กำลังเลือกขนมโนบิตะทำเสียงแมว เมื่อพ่อค้าทอนเงินให้ก็อ้าปากค้างที่โนบิตะแปลงร่างเป็นแมว ระหว่างที่เขาเดินกลับบ้านเขาก็พบว่าหน้าของเขาเปลี่ยนไป โดราเอมอนมาพบพอดีเลยบอกโนบิตะว่านี่มันเป็นบิสกิตแปลงร่าง เอาของคนอื่นมากินโดยไม่ถามก่อนได้ยังไง ต่อมาหลังจากที่แปลงร่างไป 5 นาทีก็กลับเป็นร่างเดิม

เมื่อกลับไปถึงบ้านก็พบว่าแขกกินบิสกิตไปแล้ว 4 อัน ทั้งสองสอบถามอาการของแขกว่ามีอะไรผิดปกติไหม แต่ก็ถูกคุณแม่ไล่ออกมา ระหว่างที่กำลังคุยอยู่แขกทำเสียงม้า โดราเอมอนและโนบิตะเลยพามาที่ห้องน้ำจนกว่าบิสกิตจะหมดฤทธิ์ ระหว่างนั้นคุณแม่ถามหาขนมจากโนบิตะ เขาบอกว่าอยู่หน้าบ้าน เมื่อหมดฤทธิ์แล้วแขกกลับไปนั่งที่เดิม ต่อมาแขกทำเสียงไก่ โดราเอมอนและโนบิตะเลยขอให้ไปห้องน้ำอีกครั้ง แต่คุณแม่ก็ตะเพิดออกมา โดราเอมอนเลยโทรศัพท์ไปที่บ้านเพื่อให้แขกคุยฆ่าเวลาระหว่างที่บิสกิตออกฤทธิ์ แขกโกรธที่โทรมาคุยเล่นๆ แล้วเดินกลับไปที่ห้องก่อนที่บิสกิตจะหมดฤทธิ์ แต่หมดพอดีก่อนที่จะเข้าห้อง ต่อมาแขกทำเสียงลิง คราวนี้โนบิตะและโดราเอมอนกระโดดขึ้นโต๊ะเพื่อไม่ให้คุณแม่ดู คุณแม่โมโหมากที่ทำต่อหน้าแขกแบบนี้เลยวื่งไล่ทั้งสองคน จากนั้นแขกขอตัวกลับบ้าน เมื่อออกจากบ้านไปแล้วโนบิตะและโดราเอมอนขอให้อยู่ต่อเพราะยังเหลือบิสกิตอีกชิ้น แต่แขกบอกว่ากลับแล้วและแปลงร่างเป็นกบ เมื่อทั้งสองจะกลับบ้านขาโนบิตะสั่นไม่กล้าเข้าบ้าน คุณพ่อกลับมาโนบิตะและโดราเอมอนจึงเล่าเรื่องราวทั้งหมด และคุณพ่อจะไปขอโทษให้ แต่พอกลับมาก็เป็นลมเพราะคุณแม่กลายเป็นกระต่ายเพราะแอบกินบิสกิตไปด้วย

## ตัวละคร (เรีงลำดับการปรากฏตัว)

* โนบิ ทามาโกะ และ โนบิ โนบิตะ (ปรากฏตัวพร้อมกัน)
* แขกของทามาโกะ
* พ่อค้าขายขนม
* โดราเอมอน
* โนบิ โนบิสุเกะ
คู่ทุกข์คู่สุข (ตอน)/อนิเมะปี 2005

วันออกอากาศ
 ตอนที่
 ตอนก่อนหน้า

**คู่ทุกข์คู่สุข** (ふくびんコンビ　*fuku-bin konbi*) เป็นหนึ่งในตอนของ อนิเมะปี 2005 เป็นตอนครึ่งแรกของลำดับตอนที่ 359 ว่าด้วยเรื่องของหุ่นยนต์ผู้นำความสุขและความทุกข์

## เรื่องราว

เปิดเรื่องด้วยโนบิตะเจอการ์ดเม็งโกะรูปไดโนเสาร์ แต่ไจแอนท์ผลักเขาออกไป ต่อมาเขาโดนเฮลิตอปเตอร์ของซึเนะโอะชน ซึเนะโอะเบื่อแล้วเลยจะยกให้เขา แต่ไจแอนท์ตัดหน้าเอาไปก่อน โดราเอมอนเห็นความซวยของโนบิตะแล้วจึงเอาหุ่นยนต์คู่ทุกข์คู่สุขออกมา โดยให้เทพความสุขตามโนบิตะไปและเทพความทุกข์ตามไจแอนท์ไป เริ่มแรกไจแอนท์พบเจ้าของร้านขนมที่ทำขนมมันจูสูตรใหม่และจะให้ไจแอนท์ช่วยชิม ด้วยพลังของคู่ทุกข์คู่สุขทำให้ไจแอนท์เหยียบหางแมวและแมวตัวนั้นมาข่วนเจ้าของร้านทำให้ขนมมุนจูตกไปยังปากของโนบิตะ ต่อมาไจแอนท์เตะกระป๋องเปล่าเพื่อให้โดนตัวโนบิตะ แต่กระป๋องไปชนเสาไฟฟ้าและเด้งกลับมาหาเขาเอง ต่อมาโนบิตะกลับเข้าบ้านคุณแม่เพิ่งเจอกระดาษผลสอบ 0 คะแนนที่ซ่อนเอาไว้และพร้อมจะเอาเรื่อง แต่เทพความสุขทำให้คุณแม่อารมณ์เย็นลงทันที ส่วนไจแอนท์ได้ผลสอบ 0 คะแนนเช่นเดียวกันกับโนบิตะและไจแอนท์เอาผลสอบครั้งนี้ให้ดูแล้วและโดนคุณแม่สวดยับ และเขาก็โดนอีก คุณพ่อมาเห็นก็เลยจะให้ค่าขนม แต่เทพความทุกข์ทำให้คุณพ่อเปลี่ยนใจไม่ให้แล้ว ขณะที่คุณแม่ของโนบิตะให้ค่าขนมของเดือนนี้แล้วและจะให้อีก ต่อมาโนบิตะพยายามล้มในห้องแล้วก็ไม่เจ็บ แต่ไจแอนท์ต้องล้มแทนเขาจนไปโดนปุ่มของเทพความทุกข์ โดราเอมอนเห็นท่าไม่ดีจึงไปดูที่บ้านไจแอนท์ ไจแอนท์ส่งสัยหุ่นยนต์เทพความทุกข์ และกดปุ่มที่หลังเมื่อหันหน้าเทพความทุกข์ไปยังโดราเอมอนทำให้เทพความทุกข์ตามโดราเอมอนแทน ต่อมาไจแอนท์โดนนกรังความและพร้อมที่จะต่อย แต่ดันต่อยหน้าโดราเอมอนแทน และจะเอาเรื่องทั้งสองที่มาแกล้งเขา ต่อมากลับมายังร้านขนมเข้าเดิม เจ้าของร้านชวนให้ทั้งสองชิมมันจูอีกรส ซึ่งเป็นรสเผ็ด โดราเอมอนต้องกินเข้าไปเพราะมีเทพความทุกข์เดินตามหลัง ต่อมาทั้งสองมาเจอคุณครูที่ต้องการอบรมโนบิตะ แต่เทพความสุขทำให้คุณครูต้องพูดกับโดราเอมอนแทนและพูดเรื่องที่ตัวเองไม่เข้าใจเช่นกัน ต่อมามาถึงไซต์ก่อสร้าง โนบิตะที่กำลังจะตกท่อมีช่างที่ทำงานอยู่ข้างใต้ช่วยเอาไว้ แต่ทำให้โดราเอมอนต้องตกลงไปในบ่อโคลนในไซต์แทน ต่อมาสองสามีภรรยาคู่หนึ่งทะเลาะกันและโยนเปียโนออกมาจากห้อง ทำให้ลงมาทับตัวโดราเอมอน เขาทนไม่ไหวเลยพยายามจับตัวเทพความทุกข์แต่ไม่สำเร็จ ส่วนไจแอนท์ที่ตามมาถึงที่นี่กำลังจะอัดโนบิตะแต่โดนเทพความทุกข์หันหน้าเข้าหาก่อน ทำให้ไจแอนท์ต้องต่อยตัวเอง ปิดท้ายด้วยโนบิตะถามโดราเอมอนว่าอยากได้เทพความทุกข์อีกครั้งไหม โดราเอมอนจึงหนีเพราะไม่อยากเจอความทรมานอีกแล้ว

## ตัวละคร

* โนบิ โนบิตะ
* โกดะ ทาเคชิ
* โฮเนคาว่า ซึเนะโอะ
* โดราเอมอน
* เจ้าของร้านขนม
* โนบิ ทามาโกะ
* คุณแม่ของไจแอนท์
* คุณพ่อของไจแอนท์
* คุณครู
* ช่างก่อสร้าง
* สองสามีภรรยาที่ทะเลาะกัน (ปรากฏเฉพาะเสียง)
ท่านอะไร

* ภาพยนตร์
* มังงะ

### เพื่อน

โนบิ โนบิตะ, โดราเอมอน, มินาโมโตะ ชิซุกะ, โกดะ ทาเคชิ, โฮเนคาว่า ซึเนะโอะ, โคลอน, คาบุตะ

## อื่น ๆ

### นักพากย์ไทย

ศรีอาภา เรือนนาค

**ท่านอะไร** (ダッケ *dakke*) เป็นตัวละครในภาพยนตร์ โดราเอมอน: โนบิตะผจญภัยในเกาะมหัศจรรย์ ~แอนิมอลแอดเวนเจอร์~ เขาเป็นพ่อของโนบิตะในสมัยที่เขายังเด็ก

## ลักษณะ

มีความคล้ายคลึงกับโนบิตะทุกประการ ยกเว้นทักษะการวาดภาพ

## เรื่องราว

ในวันปิดเทอมภาคฤดูร้อนวันหนึ่ง ระหว่างที่เขานอนเล่นอ่านหนังสือการ์ตูน เขาถูกกอนสึเกะพาตัวมาที่เกาะมหัศจรรย์จากการย้อนเวลาที่ผิดพลาด เข้าหลงทางอยู่ในป่าลึกในหมู่เกาะและเกิดอุบัติเหตุทำให้ไม้เท้าขี้ลืมปักไปบนศีรษะของเขาทำให้จำอะไรไม่ได้เลย เมื่อเขาพบโคลอนและชนเผ่าของเธอ โนบิสุเกะไม่สามารถจำชื่อตัวเองได้จึงหลุดมาว่าชื่ออะไร (ในภาษาญี่ปุ่น เขาได้พูดว่า 何だっけ *nandakke* แปลว่า มันคืออะไร โดยโคลอนเข้าใจผิดว่า 何 แปลว่าฉัน ทำให้เธอเรียกโนบิสุเกะว่า ダッケ) ต่อมาเขาได้มาพับกับโดราเอมอนและเพื่อน ๆ ปรากฏว่าเหมือนมีโนบิตะ 2 คน และเมื่อได้พบชนเผ่าร็อคโคโล พวกเขาได้ร่วมทีมกันเพื่อปกป้องเกาะแห่งนี้จากพ่อค้าชั่วร้าย ชาร์แมน และลูกสมุน ผู้ที่จะนำ โกลเด้น เฮอร์คิวลิส ไปขาย เมื่อจัดการกับกลุ่มพ่อค้าชั่วร้ายได้แล้ว โดราเอมอนใช้ไม้เท้าขี้ลืมอีกครั้งทำให้โนบิสุเกะจำชื่อตัวเองได้ และทุกคนได้รู้ว่าคนที่ช่วยเหลือโนบิตะมาตลอดคือพ่อของเขาเอง

## ความสัมพันธ์

### โนบิ โนบิตะ

โนบิตะและท่านอะไรมีความคล้ายคลึงกันมาก ไปไหนมาไหนด้วยกันตลอด แต่สิ่งที่ท่านอะไรมีเหนือกว่าคือทักษะการวาดรูป ซึ่งโนบิตะไม่มี ระหว่างการผจญภัย เขาได้ช่วยโนบิตะจากการตกหน้าผาไว้ และเมื่อเขาได้ความจำกลับมาแล้วและเปิดเผยว่าเป็นคุณพ่อ โนบิตะมีความสุขมากที่ได้ผจญภัยด้วยกัน

### ไจแอนท์ และ ซึเนะโอะ

สองคนนี้มักจะล้อเลียนท่านอะไรเนื่องจากความคล้ายคลึงกันในเกือบทุกด้าน และตั้งฉายาว่า "ดับเบิลโนบิตะ"

### โคลอน

เธอเป็นผู้พบโนบิสุเกะคนแรก และเข้าใจผิดว่าชื่อของเขาคือ "อะไร" เนื่องจากโนบิสุเกะไม่สามารถจำชื่อของตัวเองได้ ต่อมาท่านอะไรได้วาดภาพด้วงกว่างด้วยสีเทียนเขียนอากาศ ทำให้โคลอนนึกได้ว่าที่เกาะมีด้วงกว่างนาม โกลเด้น เฮอร์คิวลิส ซึ่งมีหน้าที่ปรับสมดุลให้แก่ชีวิตบนเกาะแห่งนี้

## เกร็ด

* เขาถูกเรียกว่า "ดับเบิลโนบิตะ" (ダブルのび太) โดยไจแอนท์และซึเนะโอะ
* ในเวอร์ชันญี่ปุ่น ตัวละครตัวนี้พากย์โดย Masako Nozawa ซึ่งเป็นผู้พากย์ตัวละครโบทาโกะในอนิเมะปี 1973
กระเป๋า 4 มิติ

**กระเป๋า 4 มิติ** (四次元ポケット โยะจิเก็น พ็อคเก็ตโตะ) เป็นกระเป๋าผ้าที่ติดอยู่ตรงหน้าท้องของโดราเอมอน ภายในกระเป๋าเป็นห้วงมิติที่ 4 ที่มีพื้นที่กว้างไร้ขีดจำกัดอยู่ ซึ่งข้างในจะบรรจุของวิเศษเอาไว้มากมาย

## ลักษณะ

มีลักษณะเป็นกระเป๋าผ้าใบเล็กรูปทรงวงกลมตัดครึ่งสีขาว ข้างในเต็มไปด้วยของวิเศษมากมาย

## การใช้งาน

ใช้สำหรับใส่สิ่งของลงไปภายในกระเป๋า ไม่ว่าสิ่งของจะมีขนาดใหญ่มากแค่ไหนก็สามารถใส่ลงไปได้ นอกจากสิ่งของแล้ว คนหรือสัตว์ยังสามารถเข้าไปข้างในกระเป๋าได้อีกด้วย

นอกจากนั้นโดราเอมอนยังมีกระเป๋าสำรองไว้อีกด้วย ซึ่งกระเป๋าสำรองจะเชื่อมต่อกับกระเป๋า 4 มิติของโดราเอมอน เมื่อล้วงลงไปหยิบแล้ว หากโดราเอมอนติดกระเป๋าอยู่ ก็จะรู้สึกจั๊กจี้เหมือนมีใครมาจับตรงท้อง อีกทั้งในตอน โดราเอมอน: ฝ่าแดนเขาวงกต ในตอนที่โดราเอมอนถูกทิ้งไว้ที่ใต้ทะเล โนบิตะได้ใช้กระเป๋าสำรอง แล้วมุดเข้าไปยังกระเป๋า เพื่อให้ตัวเองโผล่ออกมานอกกระเป๋า 4 มิติที่ติดอยู่หน้าท้องโดราเอมอนนั่นเอง

ในตอน โดราเอมอน: โนบิตะตะลุยแดนปีศาจ 7 ผู้วิเศษ ได้มีการแสดงฉากภายในกระเป๋า 4 มิติให้เห็นด้วย ภายในจะเป็นมิติขนาดกว้างไร้ที่สิ้นสุดและมีของวิเศษลอยอยู่เต็มไปหมด
ซองแต๊ะเอียมหาสนุก

**ซองแต๊ะเอียมหาสนุก** เป็นของวิเศษของโดราเอมอนที่ปรากฏในตอน เงินแต๊ะเอียจงออกมา เมื่อทำตามที่กำหนดจะได้เงินแต๊ะเอีย

## การใช้งาน

ซองแต๊ะเอียมหาสนุกมี 3 แบบ คือ ต้นสน ต้นไผ่ และต้นบ๊วย เวลาใช้จะต้องเอามาใช้ทีละซอง

ซองต้นสน เป็นซองให้คุณ เมื่อทำความดีให้คนอื่นของคุณจะได้รับเงิน 100 เยน แต่ถ้าโดนดุ รางวัลจะถูกยกเลิก

ซองต้นไผ่ เป็นซองทำขวัญ เมื่อถูกดุหรือเจ็บตัวจะได้รับเงินรางวัลขึ้นอยู่กับความรุนแรง หากได้รับคำขอบคุณรางวัลจะถูกยกเลิก

ซองต้นบ๊วย ถ้าสัญญาว่าจะประหยัดจะได้รับเงินตามความประหยัด แต่ถ้าใช้ฟุ่มเฟือยเงินที่สะสมไว้จะหายไปหมด

## รู้หรือไม่

* สถิติที่สูงที่สุดในโลกสามารถทำเงินได้ 12,840 เยน แต่ผู้ที่ทำได้ก็ต้องเข้าโรงพยาบาลไปครึ่งปี
* ในมังงะ ต้นบ๊วยเป็นซองให้คุณ ต้นสนเป็นซองทำขวัญ และต้นไผ่เป็นซองประหยัด
คุณครู

* อนิเมะปี 2005
* อนิเมะปี 1979
* อนิเมะปี 1973
* ภาพยนตร์รีเมค
* ภาพยนตร์ดั้งเดิม
* CGI

### สิ่งที่เกลียด

นักเรียนมาสาย , นักเรียนแอบหลับในห้องเรียน, โนบิตะ สอบได้ 0 คะแนน, ไจแอนท์ แกล้งคนที่อ่อนแอกว่า

## อื่น ๆ

### นักพากย์ไทย

หฤษฎ์ ภูมิดิษฐ์ ต่อมาเปลี่ยนเป็น ไกวัล วัฒนไกร

**คุณครู** (先生 Sensei) เป็นตัวละครเสริมในเรื่องโดราเอมอน เป็นคุณครูประจำชั้นของ โนบิ โนบิตะ ในฉบับออกอากาศที่อเมริกาได้ใช้ชื่อว่า **Mr.S** (มิสเตอร์ เอส)

## ลักษณะ

คุณครูเป็นตัวละครที่ไม่ปรากฎชื่อจริง มักจะสวมชุดสูทสีน้ำตาลอยู่บ่อยครั้ง และไว้ทรงผมแสกกลางไถข้าง สวมแว่นกรอบสี่เหลี่ยม เป็นคนที่มีนิสัยเข้มงวดตามแบบของคุณครู แต่ก็ใจดีบ้างเป็นบางครั้ง

## เรื่องราว

คุณครูเป็นครูที่ประจำชั้นเรียนที่โนบิตะเรียนอยู่ คุณครูมักจะดุด่าว่ากล่าวโนบิตะเสมอเพราะชอบแอบงีบในห้องเรียน สอบได้ 0 คะแนน หรือโนบิตะลืมทำการบ้านมาบ้าง จนต้องสั่งให้โนบิตะไปยืนหน้าชั้นเรียน

นอกจากนั้นคุณครูยังถูกซึเนโอะโกหกบ่อยครั้ง เพราะซึเนโอะแสร้งทำเป็นตั้งใจเรียน จนคุณครูหลงเชื่อว่าซึเนโอะเป็นนักเรียนตัวอย่าง มักจะประทับใจ เดคิสุงิ ฮิเดโทชิ อยู่บ่อยครั้ง เพราะเป็นคนที่ตั้งใจเรียนและได้คะแนนดีที่สุดในห้อง

นอกจากนั้นในหลายๆตอนคุณครูจะชอบมาเยี่ยมบ้านของโนบิตะ แต่บางครั้งก็ไม่สำเร็จเพราะโนบิตะใช้ของวิเศษยื้อเวลาไม่ให้คุณครูมาบ้าน แต่บางครั้งก็ล้มเหลวเพราะคุณครูดันเจอกับแม่โนบิตะเข้าเสียก่อน จึงถือโอกาสพูดคุยเรื่องโนบิตะเสียเลย

## รูปภาพ

คุณครูในฉบับอนิเมะปี 2005กำลังแจกผลสอบคืนผลสอบให้โนบิตะคุณครูในตอนร้อยคะแนนสักครั้งในชีวิต
จิรุจิรุ

* อนิเมะปี 2005
* อนิเมะปี 1979
* มังงะ

**จิรุจิรุ** (チルチル) เป็นแมวสัตว์เลี้ยงของซึเนะโอะ

## ลักษณะ

จิรุจิรุเป็นแมวไทยที่มีหน้าตาเหมือนซึเนะโอะมาก และมีลักษณะนิสัยบางอย่างคล้ายเจ้าของ เช่น ฉลาดแกมโกง รักสวยรักงาม ชอบโชว์ออฟ รวมถึงชอบขโมยของในบ้านและนอกบ้านทำให้เพื่อนบ้านเดือดร้อนอยู่บ่อยครั้ง

## เรื่องราว

จิรุจิรุปรากฏตัวตอนแรกในตอน ซาลาเปาเหมือนสัตว์เลี้ยง ในฉบับมังงะ ระหว่างที่ทุกคนกำลังคุยเรื่องสัตว์เลี้ยงที่บ้านของชิซุกะ (ซึ่งโนบิตะพูดไม่ได้เพราะเขาไม่มีสัตว์เลี้ยง) จิรุจิรุซึ่งหน้าตาเหมือนซึเนะโอะมาหาซึเนะโอะ และขณะเดียวกัน มุกุ สุนัขของไจแอนท์ กำลังคุ้ยหาขยะและฉี่อยู่ที่สวนข้างบ้านของชิซุกะ จิรุจิรุมาเดินยั่วยวนโดยไม่กลัวเลย และขู่มุกุให้วิ่งหนีกลับบ้าน ทำให้ไจแอนท์โมโหมาก

ในตอน ทีวี 3 มิติของจริง จิรุจิรุแสดงให้เห็นถึงนิสัยของมัน เนื่องด้วยความฉลาดมันสามารถดูโทรทัศน์กับซึเนะโอะได้ และนิสัยต่าง ๆ มีความคล้ายคลึงซึเนะโอะมาก

ในตอนบ้านสัตว์เลี้ยง จิรุจิรุในนาม "อันนา" มีวีรกรรมสามารถหาเพชรของคุณแม่เจอได้
ชาเปค

**ชาเปค หรือ หมอชาเปค** (チャペック　先生(せんせい) *chapekku sensei*) เป็นตัวละครที่ปรากฏใน โดราเอมอน: โนบิตะตะลุยอาณาจักรหุ่นยนต์ โดยเขานั้นเป็นหมอที่ทำหน้ารักษาหุ่นยนต์ โดยเขานั้นมีน้องชายฝาแฝดที่ชื่อว่า เดสต้า

## ลักษณะ

ชาเปคแต่งชุดสีเทาและสีขาว ไว้เคราสีขาว ซึ่งเดสต้าก็แต่งตัวแบบเดียวกันแต่ใส่ชุดเกราะด้วย

## เรื่องราว

ชาเปคและเดสต้าเป็นฝาแฝดกัน โดยชาเปคเป็นพี่ชาย ทั้งสองเติบโตมาด้วยกันในสายทางวิทยาศาสตร์ แต่ทางเดสต้านั้นมีความเกลียดหุ่นยนต์ ต้องการที่จะทำให้หุ่นยนต์เป็นเครื่องมือของมนุษย์ และทำการยึดครองอาณาจักร ในขณะที่ชาเปคต้องการให้หุ่นยนต์และมนุษย์อยู่ด้วยกันอย่างสงบสุข จึงใช้บ้านของเขาที่อยู่นอกเขตเมืองเป็นสถานที่ทำการรักษาหุ่นยนต์และทำการวิจัยต่าง ๆ

วันหนึ่ง ระหว่างที่ชาเปคกำลังทดสอบระบบเครื่องส่งพลังไฟฟ้า ภาพบนจอของเครื่องได้ฉายบริเวณใกล้ ๆ บ้าน ซึ่งมาเรียและโปโกะถูกทหารดรอยด์ตามล่า โดยมาเรียถูกจับเรียบร้อยแล้วส่วนโปโกะกำลังถูกทหารดรอยด์ไล่ล่า เขาเลยต้องการพาโปโกะมาที่บ้านโดยใช้เครื่องส่งพลังไฟฟ้า แต่เครื่องที่ไม่สมบูรณ์ได้ส่งทหารดรอยด์ตัวหนึ่งและโปโกะเข้าไปยังมิติเวลาระหว่างดาว (ที่เชื่อมกับโลกได้) ส่วนโปโกะถูกพามาที่โลกของโนบิตะ ทำให้โนบิตะและเพื่อน ๆ ต้องพาโปโกะมาส่งที่อาณาจักรหุ่นยนต์ เมื่อมาถึงแล้ว ชาเปคได้ต้อนรับพวกเขาเป็นอย่างดีโดยให้ที่อยู่ ช่วยซ่อมโปโกะที่ชำรุดให้กลับมาแข็งแรงเหมือนเดิม และช่วยซ่อมไทม์แมชชีนที่ชำรุดเพื่อให้สามารถกลับโลกได้

หลังจากที่โดราเอมอนหนีออกมาจากลานประลองพร้อมกับเพื่อน ๆ ได้แล้ว ทหารดรอยด์ตามล่าตัวโปโกะโดยติดเครื่องส่งสัญญาณไว้ที่ชุดเกราะของโดราเอมอนทำให้ชาเปคต้องแนะนำพวกเขาให้หนีไปยังหุบเขาสายรุ้ง ซึ่งเป็นที่ที่ทำให้ราชินีจันนุได้กลับตัวกลับใจและกลับไปจัดการเดสต้า โดยที่ชาเปคได้บอกทุกคนจากหุบเขาสายรุ้งว่าทหารดรอยด์ไม่ทำร้ายมนุษย์อยู่แล้ว ทำให้เดสต้าต้องใช้มาตราการสุดท้ายโดยการทำให้ปราสาทเคลื่อนที่เพื่อกำจัดมนุษย์และหุ่นยนต์ที่อยู่หน้าปราสาท ต่อมาหลังจากที่โดราเอมอนเข้าไปในปราสาทหลังจากที่แปลงร่างเป็นจรวด ชาเปคใช้เครื่องส่งพลังไฟฟ้าที่เสร็จสมบูรณ์แล้วโดยใช้ตำแหน่งที่โปโกะรู้ให้ทั้งสามรอดตายจากการชนดวงจันทร์

## เกร็ดเล็กน้อย

* เดสต้าและชาเปคมีลักษณะภายนอกที่เหมือนกันทุกอย่าง แต่โดยปกติเดสต้าจะสวมชุดเกราะอยู่เสมอ
กอส

* ภาพยนตร์รีเมค
* ภาพยนตร์ดั้งเดิม

**กอส** (ゴス) หรือ **อูโน่** (ウーノ) ในเวอร์ชั่นรีเมค เป็นตัวละครตัวร้ายในฉบับภาพยนตร์ โดราเอมอน: บุกพิภพอวกาศ และ โดราเอมอน: โนบิตะนักบุกเบิกอวกาศ 2009

## ลักษณะ

เป็นผู้ชายร่างอ้วนท้วม ตัวเตี้ย หน้าตาไม่ฉลาดนัก

## เรื่องราว

เขาเป็นสมาชิกในกลุ่มขุดแร่กัลไทด์ มักจะออกได้รับคำสั่งจากโบกันผู้เป็นเจ้านายให้ไประรานชาวดาวโคยะโคยะ เขามักจะออกทำภารกิจร่วมกับเมส เขายังถูกให้ไปติดระเบิดไว้ที่ประตูยานของโรพอลที่เป็นทางเชื่อมมิติในโลกของโนบิตะ เผื่อขัดขวางการมาเยือน

ในตอนสุดท้ายเขาถูกจับโดยตำรวจอวกาศร่วมกับสมาชิกคนอื่นๆ

## ความสัมพันธ์

### เมส

ดูเป็นเป็นเพื่อนสนิทและคู่หูที่ทำงานด้วยกัน และตัวติดกันอยู่ตลอดเวลา

### โบกัน, กิลาร์มิน

คอยทำตามคำสั่งปฏิบัตตัวเป็นลูกน้อง และเชื่อฟังคำพูด

### โนบิตะ, โดราเอมอน

มองศัตรูที่ร้ายกาจ และต้องคอยระวังตัวเมื่อเผชิญหน้ากับสองคนนี้ เขาพยายามหาวิธีกำจัด
จิล

* ภาพยนตร์
* มังงะ

**จิล** (ジル) เป็นตัวละครที่ปรากฎใน โดราเอมอน: ไดโนเสาร์ตัวใหม่ของโนบิตะ เป็นตำรวจกาลเวลาที่แฝงตัวเป็นลิงพูดได้ที่สังเกตการณ์โนบิตะและเพื่อน ๆ อยู่

## ลักษณะ

จิลเป็นชายวัยกลางคน มีร่างพรางเป็นลิงเพศผู้ที่ยืนสองขาและพูดได้เหมือนมนุษย์ มีขนสีขาวและผิวดำ แต่จริง ๆ เป็นการปลอมตัวของเขาเพื่อให้สามารถเข้ากันได้กับพวกไดโนเสาร์ในฐานะสัตว์

## เรื่องราว

จิลคอยจับตาดูพวกโนบิตะจากที่ไหนสักแห่งในยุคครีเตเชียส เพื่อคอยเอาตัวคิวและมิวมา แท้จริงเป็นตำรวจกาลเวลาหนุ่มที่รักและชอบศึกษาชีวิตไดโนเสาร์มาก ๆ โดยเฉพาะไดโนเสาร์ชนิดใหม่ ๆ คอยสอดส่องไม่ให้ประวัติศาสตร์เปลี่ยนแปลงร่วมกับนาตาลี ผู้ออกคำสั่งให้คอยปกป้องพวกโนบิตะ โดยการปลอมตัวเป็นลิงที่อยู่ผิดยุคไปจากปลายยุคครีเทเชียส

## รูปภาพ

ตัวตนที่แท้จริงของจิลในฉบับภาพยนตร์ตัวตนที่แท้จริงของจิลในฉบับมังงะ
ดาวพ็อคคุรุ

**ดาวพ็อคคุรุ** (ポックル惑星 Pokkuru wakusei) หรือ **ดาวพ็อคเคิล** เป็นดาวเคราะห์สมมุติที่ปรากฎในตอน โนบิตะผู้กล้าแห่งอวกาศ เป็นดาวที่ อารอน อาศัยอยู่

## ลักษณะ

เป็นดาวเคราะห์ขนาดใหญ่ มีสีเขียวและก้อนเมฆรูปคลื่นปกคลุมทั่วทั้งดาว รอบดาวเคราะห์เต็มไปด้วยหินอุกาบาต และดาวอัลมาส

## อัลมาส ดวงอาทิตย์ของดาวพ็อคคุรุ

อัลมาส ดวงอาทิตย์ของดาวพ็อคคุรุอัลมาสที่มองจากดาวพ็อคคุรุภายในอัลมาส เต็มไปด้วยแร่แกรไฟต์
**อัลมาส** (アルマス　Arumasu) เป็นดวงอาทิตย์ของดาวพ็อคคุรุ เป็นดวงดาวที่ส่องแสงระยิบระยับเหมือนเพชร พวกโจรสลัดอวกาศตั้งใจจะยึดดาวดวงนี้ไป เพราะมีแร่แกรไฟต์ ซึ่งเป็นแร่ที่มีค่ามาก หากอัลมาสถูกทำลาย สภาพแวดล้อมภายในดวงดาวก็จะเหี่ยวเฉาและตายลง

## สถานที่ภายในดาวเคราะห์

* ตัวเมือง
* ที่ลับของอารอน
* สวนสนุก
* หอคอยอวกาศ
* น้ำพุร้อน

ตัวเมืองชาวเมืองชาวเมือง 2หอประชุมภายในหอประชุมชาวเมืองที่กำลังเฉลิมฉลองงานเทศกาล
ตัวเมืองของดาวพ็อคคุรุ เป็นเมืองที่ชาวเมืองอาศัยอยู่ ในเมืองยังมีหอประชุมอีกด้วย

ทางเข้าใต้ดินที่ลับของอารอน
ที่ลับของอารอน เป็นที่ที่อารอนมักจะเข้ามานั่งเล่นที่นี่ บางครั้งเมื่อเขารู้สึกเศร้า ก็มักจะมานั่งสงบอารมณ์อยู่ที่นี่

มุมมองสูงของสวนสนุกรอบๆเครื่องเล่นม้าหมุนห้องควบคุมของสวนสนุก
สวนสนุก เป็นสถานที่ที่ถูกสร้างขึ้นโดย สเปซ พาร์ทเนอร์ ภายในสวนสนุกจะเต็มไปด้วยเครื่องเล่นต่างๆมากมาย

หอคอยอวกาศห้องควบคุมข้างในหอคอย
หอคอยอวกาศ หรือ สเปซ ทาวเวอร์ เป็นหอคอยที่ถูกสร้างขึ้นโดย สเปซ พาร์ทเนอร์ ซึ่งถูกสร้างขึ้นเพื่อเป็นศูนย์กลางสำหรับตัวเมือง และให้พลเมืองจากดาวอื่น มาแวะลงจอดที่นี่ แต่แท้ที่จริงแล้ว หอคอยอวกาศก็คือเคืร่องดูดพลังงานของดาวขนาดยักษ์ เป็นฝีมือของพวกโจรสลัดอวกาศที่ต้องการจะใช้พลังงานต่างดาว ทำลายอัลมาส

ทางเข้าน้ำพุร้อนน้ำพุร้อน
น้ำพุร้อน เป็นสถานที่พักผ่อนหย่อนใจที่ถูกสร้างขึ้นโดย สเปซ พาร์ทเนอร์ ภายในนี้จะเต็มไปด้วยบ่อน้ำพุร้อนสำหรับผ่อนคลาย
## ประวัติ

ดาวพ็อคคุรุเป็นดาวเคราะห์ที่มีสิ่งมีชีวิตต่างดาวอาศัยอยู่ อารอน ก็เป็นหนึ่งในชาวดาวพ็อคคุรุเช่นกัน วันหนึ่ง ก็ได้มีผู้มาเยือนดวงดาว โดยพวกเขาเรียกตนเองว่า **สเปซ พาร์ทเนอร์** ซึ่งแท้ที่จริงแล้ว สเปซ พาร์ทเนอร์ก็คือ กลุ่มโจรสลัดอวกาศ ที่แฝงกายมาเพื่อจะหลอกชาวดาวพ็อคคุรุ และชิงทำลายดาวอัลมาส เพื่อนำแร่แกรไฟต์มา

กลุ่มสเปซ พาร์ทเนอร์ได้ทำให้ชาวเมืองเชื่อใจด้วยการ เปลี่ยนเมืองพ็อคคุรุที่ไร้สีสัน ให้กลายเป็น **พ็อคคุรุ แลนด์** โดยได้สร้างสวนสนุก น้ำพุร้อน ไว้รอบๆตัวเมือง และหอคอยอวกาศ ไว้เป็นศูนย์กลางของดวงดาว แต่แท้ที่จริงแล้ว หอคอยอวกาศก็คือเครื่องดูดพลังงานของดวงดาวนั่นเอง

ในภายหลัง กลุ่มสเปซ พาร์ทเนอร์ ก็ได้โดนพวกโดราเอมอนกระชากหน้ากาก และถูกจัดการในที่สุด ดวงดาวพ็อคคุรุจึงกลับมาสงบอีกครั้ง

## รูปภาพ

งานศิลป์: ตัวอักษรดาวพ็อคคุรุงานศิลป์: พ็อคคุรุแลนด์งานศิลป์: สวนสนุกดาวพ็อคคุรุ และอัลมาสที่ส่องแสงอยู่ข้างๆมุมมองสูงของเมืองพ็อคคุรุมุมมองสูงของเมืองพ็อคคุรุ หลังจากการมาเยือนของ กลุ่มสเปซ พาร์ทเนอร์
กล้องหกด้าน

* ภาพยนตร์รีเมค
* ภาพยนตร์ดั้งเดิม
* มังงะ

**กล้องหกด้าน** (六面カメラ *โระคุเม็น คะเมระ*) หรือ **กล้องถ่ายหกด้าน** เป็นของวิเศษของโดราเอมอน ปรากฎในตอน ตะลุยแดนมหัศจรรย์ และตอน โนบิตะบุกดินแดนมหัศจรรย์ เป็นกล้องที่เอาไว้ถ่ายรูปให้ออกมาเป็น 6 มุมด้วยกัน

## ลักษณะ

กล้องหกด้านมีลักษณะเป็นกล้องรูปทรงสี่เหลี่ยม ซึ่งมีลักษณะคล้ายกับรูบิค มีเลนส์กล้องอยู่ด้านหน้า ตัวกล้องสามารถบิดไปมาเหมือนกับรูบิคได้ ในฉบับรีเมคมีสีเหลืองและแดง ส่วนในฉบับดั้งเดิมเป็นสีขาวน้ำเงิน เหลืองและแดง

ในฉบับภาพยนตร์ทั้งสองฉบับนี้ กล้องหกด้านจะมีขนาดที่ใหญ่มาก ส่วนในฉบับมังงะจะเป็นกล้องถ่ายขนาดเล็กกระทัดรัด และมีสายเกี่ยวด้วย

## การใช้งาน

แค่ยกกล้องขึ้นถ่ายรูปอะไรก็ได้ รูปที่ถ่ายก็จะออกมาจากกล้องทั้งหมด 6 แผ่น ซึ่งจะมี 6 ทิศด้วยกัน ทำให้สามารถดูรูปได้หลากหลายทิศทาง ไม่ว่าจะเป็นมุมบน มุมล่าง มุมซ้ายมุมขวา

ในตอนบุกดินแดนมหัศจรรย์ โดราเอมอนได้นำกล้องนี้มาใช้กับภาพของวัตถุประหลาดที่ถ่ายได้ใจกลางแอฟริกา ซึ่งพอรูปออกมาแล้วก็ได้รู้ว่าสิ่งนี้คือเทวรูปยักษ์ปริศนาใจกลางป่าลึกนั่นเอง

## ปรากฎใน

### ภาพยนตร์

* โดราเอมอน: ตะลุยแดนมหัศจรรย์
* โดราเอมอน: โนบิตะบุกดินแดนมหัศจรรย์ ~เปโกะกับ 5 สหายนักสำรวจ~

## รูปภาพ

ถ่ายภาพจากกล้อง ฉบับรีเมคถ่ายภาพจากกล้อง ฉบับดั้งเดิมได้ออกมาเป็นรูปเทวรูปยักษ์
ปราสาทโทโคยามิ

**ปราสาทโทโคยามิ** หรือ **ศาลแห่งความมืดนิรันดร**เป็นสถานที่สมมติในโลกเมื่อ 70,000 ปีก่อน ปรากฏในตอน ท่องแดนญี่ปุ่นโบราณ และ  โนบิตะกำเนิดประเทศญี่ปุ่น 2016 เป็นสถานที่ที่เป็นที่กบดานของ กีก้าซอมบี้ สถานที่แห่งนี้ตั้งอยู่ในพื้นที่ที่มีอากาศหนาวเย็นและมีหิมะปกคลุมตลอดเวลา และจากการนำทางของไม้เท้าตามหาคน ปราสาทโทโคยามิอยู่ทางตะวันตกเฉียงเหนือของดินแดนจีน ดังนั้นอาจจะอยู่บริเวณเทือกเขาเทียนชานหรือบริเวณดินแดนไซบีเรียก็เป็นได้

## ลักษณะ

เป็นฐานทัพใต้ดินที่อยู่ใต้ภูเขาหิมะ แต่ยังสร้างไม่เสร็จจึงต้องเอาเผ่าฮิคาริและเผ่าอื่นๆ มาเป็นทาสในการก่อสร้าง

## ส่วนต่างๆ ของปราสาท

* ส่วนที่ยังอยู่ในระหว่างการก่อสร้าง
* ห้องทำงานของกีก้าซอมบี้
* ห้องบูชาเทพเจ้า

ภาพยนตร์ดั้งเดิมภาพยนตร์รีเมค
ส่วนนี้ยังอย่ในระหว่างการก่อสร้างโดยเอาเผ่าฮิคาริมาเป็นทาส.

ทางเข้าห้องโดราเอมอนหลงเข้าไปในห้องโดราเอมอนหลงเข้าไปในห้อง (ฉบับรีเมค)สถานที่ต่อสู้กับกีก้าซอมบี้ (ฉบับรีเมค)เครื่องทำลายปริภูมิย่อยเครื่องทำลายปริภูมิย่อยกำลังทำงาน
ห้องทำงานของกีก้าซอมบี้ เป็นสถานที่ศักดิ์สิทธิ์ที่ไม่มีใครนอกจากกีก้าซอมบี้เองที่เข้ามาได้ แต่โดราเอมอนสามารถเข้ามาได้ระหว่างที่กำลังจะหาทางออก และห้องนี้ยังใช้เป็นที่ต่อสู้ของโดราเอมอนกับกีก้าซอมบี้อีกด้วย ในฉบับรีเมค กีก้าซอมบี้เอาเครื่องทำลายปริภูมิย่อยออกมาและใช้งานจริง แต่สุดท้ายคุคุรุสามารถหักเสารับสัญญาณของเครื่อง ทำให้แผนการของกีก้าซอมบี้ล้มเหลว

ฉบับดั้งเดิมฉบับรีเมค
เป็นสถานที่สำหรับพิธีบูชายัญให้กับเทพแห่งฟ้าและดิน นำพิธีโดยกีก้าซอมบี้ โดยเครื่องสังเวยจะถูกเสือเขี้ยวดาบจับกิน
## ประวัติ

กีก้าซอมบี้ที่ต้องการจะครองโลกย้อนอดีตมาประมาณเจ็ดหมื่นกว่าปีก่อนโดยตั้งตัวเองเป็นเทพเจ้าปกครองโลกชั่วนิรันดร์ เขาต้องการที่จะสร้างปราสาทโทโคยามิให้เสร็จเลยเอาเผ่าฮิคาริและเผ่าอื่นๆ มาเป็นทาส และมีเผ่าคุรายามิกับสึจิดามะเป็นลูกสมุน ต่อมาเมื่อเผ่าฮิคาริถูกช่วยเหลือโดยโดราเอมอนและพาไปญี่ปุ่นนั้น กีก้าซอมบี้ยังตามมาระรานได้อีกและพาไปยังปราสาทโทโคยามิได้สำเร็จ โดราเอมอนและเพื่อนๆ เลยตามไปเพื่อที่จะพาเผ่าฮิคาริหนี แต่โชคร้ายที่กีก้าซอมบี้สามารถทำลายฤทธิ์ของของวิเศษของโดราเอมอนได้ทั้งหมด ทุกคนเลยถูกจับตัว เว้นแต่โนบิตะที่พลัดหลงอยู่กลางพายุหิมะ

* **เนื่อหาต่อไปนี้มาจากภาพยนตร์ดั้งเดิม**

โนบิตะได้รับการช่วยเหลือโดยตำรวจกาลเวลาที่ปลอมตัวเป็นแมมมอธ และสัตว์เลี้ยงทั้งสามได้ตามมาหา โนบิตะจึงช่วยโดราเอมอนและเพื่อนๆ ได้สำเร็จ แต่ก็หนีไม่พ้นเพราะกีก้าซอมบี้ขังพวกเขาไว้ในถ้ำ แต่โนบิตะใช้เครื่องส่งสัญญาณที่ได้รับจากตำรวจกาลเวลาทำให้กีก้าซอมบี้ถูกจับกุมในที่สุดและทุกคนได้รับการช่วยเหลือ จากนั้นปราสาทโทโคยามิก็ถูกทำลาย

* **เนื่อหาต่อไปนี้มาจากภาพยนตร์รีเมค**

โนบิตะได้รับการช่วยเหลือโดยสัตว์ทั้งสาม และไปช่วยโดราเอมอนและเพื่อนๆ และเผ่าฮิคาริได้สำเร็จจึงมีการต่อสู้กัน เมื่อเห็นท่าไม่ดีกีก้าซอมบี้เปิดสวิตซ์ให้เครื่องทำลายปริภูมิย่อยทำงาน แต่คุคุรุทำลายมันในเวลาต่อมา จากนั้นกีก้าซอมบี้ก็เสียท่าให้แก่โดราเอมอนและเพื่อนๆ จากหอกหินของจริง และตำรวจกาลเวลาก็มาจับกุมกีก้าซอมบี้จากความช่วยเหลือของโดรามิจากข้อมือของสึจิดามะที่โดราเอมอนเอามาศึกษา และปราสาทก็ถูกทำลายลง
จอมโจร DX (ดีลักซ์)

* ภาพยนตร์
* มังงะ

**จอมโจรดีลักซ์** (怪盗(かいとう) DX(デラックス) *ไคโตว เดลักคุสึ*) เป็นหนึ่งในตัวร้ายที่ปรากฎตัวในตอน โดราเอมอน: โนบิตะล่าโจรปริศนาในพิพิธภัณฑ์ของวิเศษ เป็นหุ่นยนต์จอมโจรที่แอบลักลอบเข้าไปใน พิพิธภัณฑ์ของวิเศษ เพื่อขโมยชิพจากของวิเศษ

## ลักษณะ

เป็นหุ่นยนต์รูปร่างสูง คล้ายชายวัยกลางคน สวมใส่ผ้าคลุมหลังสีดำ และติดหูกระต่ายสีแดง ผิวน้ำเงิน ดำและเทา เป็นหุ่นยนต์ที่มีไหวพริบดี และคล่องแคล่ว

## การใช้งาน

จอมโจรดีลักซ์ถือเป็นหนึ่งในของวิเศษประเภทหนึ่ง เป็นของวิเศษชิ้นโบว์แดงที่สร้างขึ้นโดย เคิร์ธ ฮาร์ทแมน ซึ่งอันดับแรกเขาได้ทำการประกอบชิ้นส่วนของตัวหุ่นยนต์ก่อน จากนั้นก็ตามด้วยการสร้างหูกระต่ายขึ้นมา สำหรับเรียกใช้ตัวหุ่นยนต์

สำหรับการใช้งาน เพียงแค่ติดหูกระต่าย มันก็จะเป็นการเรียกตัวหุ่นยนต์มา และผู้ที่ใช้ก็จะเข้าไปอยู่ในร่างหุ่นยนต์ และสามารถควบคุมได้อย่างอิสระ หากถอดหูกระต่ายก็จะกลับเป็นเหมือนเดิมได้

## เรื่องราว

เคิร์ธ ฮาร์ทแมนได้พบกับ ดอกเตอร์เป็ปเปลอร์ เป็นครั้งแรก และได้ฟังแผนการในการสร้างเหล็กไหลเป็ปเปลอร์ของเขา เคิร์ธจึงตัดสินใจช่วยเหลือ โดยเขาได้ร่วมกันคิดค้นของวิเศษขึ้นมา นั่นก็คือจอมโจรดีลักซ์ จนสร้างสำเร็จ เคิร์ธก็สวมรอยเป็นจอมโจรดีลักซ์ แล้วแอบนำชิพจากตัวของวิเศษในยามค่ำคืน

ต่อมา ชิพอีกอันหนึ่งได้อยู่ในกระดิ่งของโดราเอมอน จอมโจรดีลักซ์จึงได้ส่งสารน์เตือนไป และขโมยกระดิ่งไปในที่สุด ทุกๆคนจึงร่วมกันออกตามหา ท้ายที่สุดแล้ว โนบิตะก็เป็นคนเผยความจริงของจอมโจรดีลักซ์ ว่าคนที่สวมรอยก็คือเคิร์ธนั่นเอง

## เกร็ดเล็กน้อย

* นอกจากเคิร์ธที่เป็นคนใช้หูกระต่ายแล้ว โดราเอมอนยังเป็นคนที่ได้ใช้มันอีกด้วย ซึ่งชื่อของเขาก็คือ **โดลักซ์**

## รูปภาพ

ร่วมกันสร้างตัวหุ่นยนต์ภาพโฮโลแกรมที่ออกมาจากสารแจ้งเตือนจอมโจรโดลักซ์
ชุดอวกาศแบบรับประทาน

ใช้ของวิเศษมาช่วยพวกเราหน่อย!บทความนี้ยังเป็นโครง
คุณสามารถช่วยวิกิโดราเอมอนไทยได้โดยเพิ่มข้อมูล

**ชุดอวกาศแบบรับประทาน** (space wear) เป็นของวิเศษชิ้นหนึ่งของโดราเอมอนเป็นอุปกรณ์ป้องกันในอวกาศ

## ลักษณะ

รูปทรงคล้ายห่อหมากฝรั่ง ด้านหน้ามีชื่อเขียนว่า "SPACE WEAR"

## วิธีใช้

เพียงกินสิ่งนี้เข้าไป ก็จะมีเยื่อใยที่มองไม่เห็นด้วยตาเปล่ามาหุ้มตัว ทำให้สามารถหายใจและทนต่อสภาพแวดล้อมในอวกาศได้
คนที่ไม่เอาไหนยิ่งกว่าฉันมาแล้ว/มังงะ

วันตีพิมพ์
 ลำดับเล่ม
 ตอนที่
 เรื่องโดย
 ภาพประกอบโดย
 ตอนก่อนหน้า

**คนที่ไม่เอาไหนยิ่งกว่าฉันมาแล้ว** (ぼくよりダメなやつがきた) เป็นหนึ่งในตอนของ โดราเอมอนฉบับหนังสือการ์ตูน 23 และเป็นตอนที่ 422 ในซีรีส์หนังสือการ์ตูนโดราเอมอน เป็นตอนที่ว่าด้วยเด็กหนุ่มคนหนึ่งที่ทุกอย่างแย่กว่าโนบิตะได้ปรากฏตัวขึ้นในโรงเรียนของเขา

## เนื้อเรื่อง

วันหนึ่งโนบิตะกลับบ้านด้วยความดีใจที่มีเพื่อนใหม่เข้ามาเรียนด้วยกัน โดยเพื่อนคนนี้ทั้งการเรียนและกีฬาแย่ยิ่งกว่าโนบิตะ มีชื่อว่า **ทาเมะ** ในวันนั้นเองโนบิตะได้ชวนเขามาทำการบ้านที่บ้าน โดยระหว่างทำการบ้านด้วยกันโนบิตะเห็นว่าทาเมะทำการบ้านช้าและทำผิด จากนั้นนำสมุดการบ้านไปให้คุณแม่เปรียบเทียบว่าของใครทำถูกต้อง หลังจากนั้นโนบิตะทำการบ้านไปหาวไปแต่ทาเมะทำด้วยความคร่ำเคร่ง เมื่อทาเมะถามเขาได้แสดงตวามรำคาญและเลิกทำ จากนั้นชวนไปเล่นข้างนอกทั้งที่การบ้านยังเหลืออีกเยอะ เขาวิ่งแข่งกับทาเมะโดยมีชิซุกะเป็นกรรมการ ซึ่งโนบิตะชนะ เล่นเกมเขาก็ชนะอีก โนบิตะเลยตั้งใจจะเป็นเพื่อนกับทาเมะไปตลอดเพราะทำอะไรก็ชนะไปหมด (ปกติเล่นกับคนอื่นแพ้ตลอด) วันต่อมาโนบิตะและทาเมะลืมตำราเรียนทำให้ต้องออกไปยืนหน้าห้อง ระหว่างที่ยืนโนบิตะขอให้ทาเมะช่วยสอบได้ 0 คะแนนกับลืมของเป็นเพื่อนไปตลอด แต่ทาเมะไม่ยอม หลังเลิกเรียนไจแอนท์และซึเนะโอะชวนโนบิตะไปเล่นเบสบอลโดยเป็นนัดสำคัญ ถ้าแพ้จะโดนอัด 30 หมัด เขาเลยส่งทาเมะไปเล่นแทน เมื่อกลับมาถึงบ้านโดราเอมอนเห็นพฤติกรรมที่ไม่ดีของโนบิตะที่มีต่อทาเมะจึงนำเครื่องฉายวิดีโอสลับตัวมาเปิดให้โนบิตะดู ซึ่งเป็นภาพกิจกรรมทั้งหลายของโนบิตะและทาเมะ โดยเปลี่ยนตัวละครให้ทาเมะเป็นโนบิตะ และโนบิตะเป็นซึเนะโอะ เมื่อดูกิจกรรมที่ผ่านมาทั้งหลายที่มีการสลับตัว โนบิตะสำนึกผิดและไปรับหมัดจากไจแอนท์แทนทาเมะเพื่อแสดงความรับผิดชอบที่ส่งทาเมะไปทำให้ทีมแพ้

เวลาต่อมา ทาเมะต้องย้ายโรงเรียนอีกครั้ง จึงมาบอกลาโนบิตะที่เป็นผู้ที่ให้ความเป็นเพื่อนกับเขามากที่สุด ทั้งทำการบ้าน เล่นกีฬาด้วยกัน และช่วยปกป้องจากเพื่อนที่เกเร และจะไม่ลืมโนบิตะ เมื่อโนบิตะได้ยินแล้วอยากจะมุดรูหนี โดราเอมอนจึงนำหลุมพรางสำเร็จรูปให้โนบิตะลงไปอยู่ในหลุม

## ตัวละคร

* โนบิ โนบิตะ
* โดราเอมอน
* ทาเมะ
* โนบิ ทามาโกะ
* มินาโมโตะ ชิซุกะ
* โนบิ โนบิสุเกะ
* คุณครู (เฉพาะคำพูด)
* โกดะ ทาเคชิ และ โฮเนคาว่า ซึเนะโอะ

## ของวิเศษที่ใช้

* เครื่องฉายวิดีโอสลับตัว
* หลุมพรางสำเร็จรูป
คู่ทุกข์คู่สุข

**คู่ทุกข์คู่สุข** (ふくびんコンビ　*fuku-bin konbi*) เป็นของวิเศษของโดราเอมอน เป็นหุ่นยนต์สองตัวที่เอาไว้ใช้ติดตามคนที่ต้องการให้ได้รับความสุขและความทุกข์

## ลักษณะ

หุ่นยนต์เทพความสุขเป็นหุ่นยนต์ที่มีการแต่งกายแบบคนร่ำรวย ถือค้อนด้วยมือขวาและแบกถุงเงินเอาไว้ด้านหลัง ส่วนหุ่นยนต์เทพความทุกข์มีลักษณะการแต่งกายเหมือนยาจก ถือพัดที่มือขวา

## วิธีการใช้งาน

นำหุ่นยนต์เทพความสุขหรือเทพความทุกข์หันไปยังคนที่ต้องการจะให้ติดตามแล้วกดปุ่ม เทพทั้งสองจะเดินตามคนนั้นไปทุกหนทุกแห่ง เมื่อหุ่นทั้งสองติดตามคนทั้งสองคนแล้ว เมื่อคนที่มีเทพความทุกข์ตามหลังอยู่เกิดโชคดีขึ้นมา ผลของโชคนั้นจะโอนไปยังผู้ที่มีเทพความสุขเดินตามหลังทันที และเมื่อคนที่มีเทพความสุขเดินตามหลังเจอเรื่องร้าย ผลของเรื่องร้ายจะโอนไปยังผู้ที่มีเทพความทุกข์เดินตามหลังทันที

### ตัวอย่าง

เทพความสุขเดินตามหลังโนบิตะ และเทพความทุกข์เดินตามหลังไจแอนท์

 โนบิตะเดินบนพื้นลื่นแต่ไม่ล้ม | ไจแอนท์ต้องเป็นฝ่ายลื่นล้มแทน
จับตัวคุณแม่!

วันออกอากาศ
 ชื่อภาษาญี่ปุ่น
 ชื่อภาษาไทย
 ตอนที่
 ตอนครึ่งหลัง

**ัจับตัวคุณแม่** (ママをつかまえろ！Mama wo tsukamaero!) เป็นหนึ่งในตอนของ อนิเมะปี 2005 เป็นตอนครึ่งแรกของลำดับตอนที่ 481 ออกอากาศเมื่อวันที่ 12 พฤษภาคม 2560 ตอนนี้เป็นเนื้อเรื่องใหม่ที่ไม่เคยปรากฎในฉบับมังงะ หรือการ์ตูนทีวีปีอื่นๆมาก่อน ว่าด้วยเรื่องคุณแม่ที่สับเปลี่ยนร่างกับแมวตัวหนึ่ง

## เรื่องราว

วันแม่ปีนี้โนบิตะตัดสินใจจะช่วยงานบ้านคุณแม่ แต่แม่บอกว่าไม่จำเป็นต้องช่วยหรอก โนบิตะเลยถามไปว่าอยากทำอะไร หรือมีของที่อยากได้ไหม แม่เลยพูดเล่นๆไปว่า ถ้าได้กลับไปเล่นเหมือนตอนเด็กสักครั้งก็คงจะดี โดราเอมอนเลยสนองความต้องการ ด้วการเอา เชือกสลับร่าง ออกมาเปลี่ยนร่างให้คุณแม่ไปอยู่ในร่างของโนบิตะ แล้วออกไปเล่นแทน

ต่อมาคุณแม่ก็ออกไปเล่นอย่างสนุกสนาน ส่วนโนบิตะในร่างคุณแม่ที่ไม่เคยทำงานบ้านเลย ก็พยายามทำอย่างทุลักทุเล ระหว่างที่กำลังย่างปลาอยู่ แมวดำ ก็ดันมาขโมยปลาย่างไป โนบิตะในร่างแม่จึงพยายามจับ แต่ก็ดันไปโดนเชือกสลับร่าง ทำให้โนบิตะไปอยู่ในตัวแมว ส่วนแมวก็ไปอยู่ในตัวของแม่แทน โดราเอมอนและโนบิตะร่างแมวจึงออกตามจับ

ระหว่างนั้นคุณแม่ก็สนุกสนานกับการเล่นเบสบอล ถัดมาที่โดราเอมอน ก็กำลังพยายามตามหาอยู่ ระหว่างนั้นคุณแม่ของซึเนโอะก็เดินมาเจอคุณแม่ของโนบิตะที่กำลังนอนขดตัวอยู่บนกระโปรงรถ เธอจึงได้อวดสร้อยไข่มุกให้คุณแม่ของโนบิตะดู แต่ไม่สนใจ และโดราเอมอนก็มาเจอพอดี จึงได้ไล่ตามไป

ต่อมาแม่โนบิตะที่กำลังเดินมาก็ได้รู้ความจริงทั้งหมด จึงได้ออกตามหาอีกแรง แต่ไม่เป็นผล ทั้งสามคนจึงได้ถอดใจกลับบ้านไป พอตกเย็น คุณพ่อของโนบิตะก็กลับบ้านมาพอดี และก็ได้อุ้มร่างของแม่กลับมาด้วย สุดท้ายแล้วก็ได้ร่างกลับคืนมาเสียที

## ตัวละคร

* โดราเอมอน
* โนบิ โนบิตะ
* โฮเนคาว่า ซึเนโอะ
* ไจแอนท์
* คุณแม่ของโนบิตะ
* คุณพ่อของโนบิตะ
* แมวดำ
กอนสึเกะ

### นักพากย์ไทย

ไกวัล วัฒนไกร (มินิโดร่า SOS!)นิรันดร์ บุญยรัตพันธุ์ (โนบิตะตะลุยอาณาจักรหุ่นยนต์)

ภัคภูมิ ลิ้มมานะสภาพร (โนบิตะผจญภัยในเกาะมหัศจรรย์)

หฤษฏ์ ภูมิดิษฐ์ (โนบิตะล่าโจรปริศนาในพิพิธภัณฑ์ของวิเศษ)

* *ระวังสับสนกับ กูซึเกะ*

**กอนสึเกะ** (ゴンスケ) เป็นตัวละครหนึ่งใน 21 เอมอน, ยูมิ โบชิ เดนกะ และซีรีส์โดราเอมอน เขาเป็นหุ่นยนต์ขุดหามัน ในโดราเอมอน เขามีหลายอาชีพตั้งแต่ตำรวจ ช่างซ่อมรถ และชาวสวน

## เรื่องราว

### ภาพยนตร์ปี 2002

ในตอนโนบิตะตะลุยอาณาจักรหุ่นยนต์ โนบิตะต้องการหุ่นยนต์ที่เชื่อฟังเขาทุกอย่าง ตั้งแต่ที่โดราเอมอนไปเดทกับมี่จังเขาก็ลักลอบเอาเครื่องสั่งซื้อสินค้าจากโลกอนาคตจากกระเป๋าสำรองของโดราเอมอนมาซื้อหุ่นยนต์ และก็เกิดผิดพลาดทำให้หุ่นยนต์ทั้งหมดถูกส่งมา ซึ่งหนึ่งในนั้นมีกอนสึเกะด้วย จากนั้นคุณแม่มาเห็นเข้าเลยหนีกันออกไปหมดและกอนสึเกะมาขุดหลุมที่ลานว่างเพื่อขุดหามันเทศ โดราเอมอนมาเจอเข้าหลังจากที่ผิดสังเกตว่ามีหุ่นยนต์เดินไปมาเต็มไปหมด และมารู้จากโนบิตะเองว่าเขาซื้อหุ่นยนต์มาหมดห้างเลย โดราเอมอนเลยเอาเครื่องสั่งซื้อจากห้องโนบิตะมาเพื่อคืนหุ่นยนต์ทั้งหมด แต่หุ่นยนต์ตัวหนึ่งไม่ได้ถูกส่งกลับไปด้วยและเมื่อเช็คดูแล้วก็พบว่าไม่ใช่หุ่นยนต์ของโลก การผจญภัยในอาณาจักรหุ่นยนต์จึงเริ่มขึ้น

### ภาพยนตร์ปี 2012

กอนสึเกะกลับมาในตอนโนบิตะผจญภัยในเกาะมหัศจรรย์ ซึ่งเป็นผู้ช่วยของดอกเตอร์เคลลี่ เขาได้รับสั่งให้พาตัวโดราเอมอนและโนบิตะมาที่เกาะมหัศจรรย์แต่ย้อนเวลาผิดพลาดทำให้ไปรับตัวโนบิสุเกะในโลกเมื่อยี่สิบกว่าปีก่อน ต่อมาเพิ่งจะรู้ว่าย้อนมาผิดเวลาเลยไปยังเวลาที่ถูกต้อง เมื่อโนบิตะมาถึงแล้วก็เอาด้วงกว่างยักษ์จากเกาะมหัศจรรย์มาด้วยเพื่อเอามาสู้กับด้วงของไจแอนท์แทนคาบุตะที่สู้ไม่ได้ เมื่อดอกเตอร์รู้ว่าด้วงกว่างถูกโนบิตะเอาไปก็เลยมารับตัวทุกคนกลับไป

ต่อมาเมื่อโนบิสุเกะจำความทุกอย่างได้กอนสึเกะก็พากลับไปส่งที่เวลาของเขา

### ภาพยนตร์ปี 2013

คราวนี้กอนสึเกะเป็นพนักงานในพิพิธภัณฑ์ของวิเศษ เขาอยู่ประจำที่ไร่มันของเขาในหอหุ่นยนต์และดูแลซุ้มตกตะพาบน้ำ เขายังเป็นคนที่เอาปลาดายหญ้าของผู้อำนวยการไฟคัสซึ่งถูกแสงออกไข่ทำให้เพิ่มจำนวนมากมายไปจัดแสดงที่หอธรรมชาติด้วย โดยปลาดายหญ้าของผู้อำนวยการมีการ์ดเงินสดของเขาอยู่ ในตอนปิดพิพิธภัณฑ์ผู้อำนวยการเลยต้องปิดระบบไว้ 3 นาทีเพื่อหาเงินของเขา แต่วันที่เหลือปลา 4 ตัวจดหมายเตือนจากจอมโจร DX (ดีลักซ์) ทำให้เขาต้องไล่คนทั้งหมดจากหอธรรมชาติไปเพราะกลัวว่า DX (ดีลักซ์) จะมาขโมยเงิน ทำให้ถูกสงสัย

ต่อมาหลังจากที่ดอกเตอร์เป็ปเปลอร์ใส่ชิพในแผงวงจรพลาดทำให้ของวิเศษในพิพิธภัณฑ์ที่ใช้เหล็กไหลหายไปหมด หุ่นสายตรวจรุ่นแรกเกิดอาละวาดซึ่งกอนสึเกะที่อยู่แถวนั้นทำอะไรไม่ได้เลย

## เกร็ดเล็กน้อย

* กอนสึเกะขุดหลุมที่ลานว่างในตอน โนบิตะตะลุยอาณาจักรหุ่นยนต์เพียงคนเดียวและขุดหลุมเดียว แต่ในฉบับมังงะเขาร่วมมือกับหุ่นยนต์ตัวตุ่นในการขุดหลุมและหุ่นยนต์ตำรวจไล่โดราเอมอนออกไป
ดินสอคอมพิวเตอร์

* อนิเมะปี 1979

* *สำหรับตอนในอนิเมะปี 1979 ดูที่ ร้อยคะแนนสักครั้งในชีวิต/อนิเมะปี 1979 (รีเมค)*

**ดินสอคอมพิวเตอร์** (コンピューターペンシル) เป็นของวิเศษของโดราเอมอน ปรากฎในตอน ร้อยคะแนนสักครั้งในชีวิต เป็นของวิเศษประเภทดินสอและเครื่องมือเครื่องใช้ ไม่ว่าปัญหาจะยากขนาดไหน เพียงใช้ดินสอนี้เขียนก็จะแก้ได้ทันที

## ลักษณะ

ดินสอคอมพิวเตอร์เป็นของวิเศษลักษณะเป็นแท่งดินสอยาวขนาดอ้วน มีด้ามสีชมพู ตรงส่วนหัวของดินสอมีรูปร่างเป็นแปดเหลี่ยมสีเขียวมีจุดกลม

## การใช้งาน

ดินสอคอมพิวเตอร์ใช้สำหรับแก้โจทย์ปัญหาที่แก้ไม่ออกหรือยากเกินไป เพียงแค่จับดินสอแล้วเขียนลงไป ก็จะตอบคำถามที่ว่านั้นโดยอัตโนมัติ

## รูปภาพ

### มังงะ

ใช้ทำการบ้านได้อย่างรวดเร็วทำงานให้คุณพ่อของชิซุกะ

### การ์ตูนทีวี

ใช้ทำการบ้านได้อย่างรวดเร็วทำงานให้คุณพ่อของชิซุกะ
ครีมมนุษย์หมาป่า (ตอน)/มังงะ

วันตีพิมพ์
 ลำดับเล่ม
 ตอนที่
 เรื่องโดย
 ภาพประกอบโดย
 ตอนก่อนหน้า

**ครีมมนุษย์หมาป่า** (おおかみ男(おとこ)クリーム) เป็นหนึ่งในตอนโดราเอมอนฉบับหนังสือการ์ตูน เล่มที่ 11 และเป็นตอนที่ 191 ในซีรีส์หนังสือการ์ตูนโดราเอมอน

## เรื่องราว

คุณแม่อ่านเรียงความของโนบิตะเรื่อง "สิ่งที่ผมกลัว" โดยสิ่งที่โนบิตะกลัวคือมนุษย์หมาป่าที่แปลงร่างในคืนพระจันทร์เต็มดวง แต่สิ่งที่น่ากลัวยิ่งกว่าคือใบหน้าของแม่ตอนโกรธ คุณแม่อ่านแล้วโมโหเพราะเอาเรื่องนี้ไปประจานให้คนอื่นรู้ เมื่อมาถามโดราเอมอน โดราเอมอนบอกว่ามนุษย์หมาป่าน่ากลัวกว่า เลยพิสูจน์โดยใช้ครีมมนุษย์หมาป่า โดยการนำครีมมาทาหน้าและให้เห็นสิ่งของกลม ๆ โดยโนบิตะเลือกหมวกให้ เมื่อแปลงร่างแล้วปรากฏว่าน่ากลัว หลังจากนั้นโดราเอมอนล้างหน้าเพื่อเอาครีมออก โนบิตะเลยจะลองใช้บ้าง ปรากฏว่าแม่เอาครีมนี้มาทาและออกไปข้างนอกด้วย โดราเอมอนจึงต้องติดตามไปเพราะถ้าแม่ไปเจอของกลม ๆ ข้างนอกจะยุ่งเอา โดราเอมอนขออาสาติดตามคุณแม่ไป และขอให้คุณแม่ล้างหน้า แต่คุณแม่คิดว่าพูดแปลก ๆ เพราะเมื่อเช้าก็ล้างแล้ว ระหว่างนั้นเจอลูกโป่งของเด็กก็ต้องซ่อนไว้ไม่ให้เห็น และไปเจอลูกบอลของไจแอนท์และซึเนะโอะโดราเอมอนจึงต้องเตะไปทางอื่น สุดท้ายโดนทั้งสองอัดจนน่วม เมื่อมาถึงบ้านของเพื่อนแล้ว คุณแม่มองโคมไฟกลมหน้าบ้านและกลายเป็นมนุษย์หมาป่าจนโดราเอมอนต้องพามาซ่อนที่พุ่มไม้ เมื่อเพื่อนคุณแม่มาเห็นก็กลับเป็นปกติแล้ว ต่อมาโดราเอมอนเคลียร์ของกลม ๆ ออกจากห้องรับแขกให้หมด แต่โดนคุณแม่สั่งให้กลับบ้าน ต่อมาเขาตรวจทุกอย่างที่เพื่อนคุณแม่จะเอาไปเสิร์ฟให้ ตั้งแต่ถ้วยชายันขนม ซึ่งเธอเสิร์ฟเซมเบ้แผ่นกลม ๆ ด้วย โดราเอมอนจึงกินให้หมด และโดนคุณแม่ไล่ออกจากบ้าน ต่อมาเสียงกรี๊ดของเพื่อนคุณแม่ออกมาเพราะคุณแม่มองโคมไฟกลมที่เพดาน ทำให้กลายเป็นมนุษย์หมาป่าจนต้องเรียกหมอให้มารับไปโรงยาบาล สุดท้ายเสียเวลาจนดึก ระหว่างทางกลับบ้านทั้งสองพบโจร แต่ไฟฉายของโจรเป็นวงกลมทำให้โจรหนีไปเพราะแม่แปลงร่าง สุดท้ายคุณแม่สงสัยตัวเองว่าหน้าของตัวเองน่ากลัวขนาดนั้นจริง ๆ เหรอ

## ตัวละคร

* โนบิ ทามาโกะ และ โนบิ โนบิตะ
* โดราเอมอน
* เด็กผู้หญิง
* โกดะ ทาเคชิ และ โฮเนคาว่า ซึเนะโอะ
* เพื่อนของคุณแม่
* โจร
ตำรวจกาลเวลา

* ปี 1980
* ปี 1989
* ปี 1998
* ปี 2006
* ปี 2016

**ตำรวจกาลเวลา** (タイム　パトロール *taimu patorōru*) เป็นกลุ่มคนจากศตวรรษที่ 22 ซึ่งเป็นผู้ที่คอยจัดการดูแลเรื่องต่างๆในห้วงมิติเวลา เช่น คอยจับกุมอาชญากรที่เปลี่ยนแปลงประวัติศาสตร์ เป็นต้น

## เรื่องราว

*ตอน โดราเอมอน: ไดโนเสาร์ของโนบิตะ*

ตำรวจกาลเวลาได้คอยตรวจสอบยุคครีเทเชียสอยู่ตลอดเวลา เพื่อคอยตามหาแหล่งกบดานของพวกนักล่าไดโนเสาร์ จนกระทั่งโนบิตะและโดราเอมอนไปค้นพบฐานทัพลับของพวกมันโดยบังเอิญ จึงทำให้ตำรวจกาลเวลาสามารถเดินทางออกจับกุมพวกเขาได้ในที่สุด และได้เป็นคนพาพวกโนบิตะกลับไปส่งที่ยุคปัจจุบัน

*ตอน โดราเอมอน: ท่องแดนญี่ปุ่นโบราณ*

ตำรวจกาลเวลาได้แฝงตัวอยู่ในตัวของแมมม็อธ เพื่อจะได้คอยสังเกตุการณ์ และตามหาฐานทัพลับของ กีก้าซอมบี้ แต่ไม่ว่าจะตามหายังไง ก็ไม่พบเสียที จนกระทั่งได้ไปเจอกับโนบิตะที่สลบอยู่กลางกองหิมะ จึงได้ช่วยเหลือโนบิตะ และมอบปุ่มฉุกเฉิน ซึ่งเมื่อกดแล้ว จะส่งสัญญาณไปยังกองบัญชาการของตำรวจกาลเวลาทันที จนในขณะที่โนบิตะกับเพื่อนๆถูกขังอยู่ในฐานทัพของกีก้าซอมบี้ เขาก็ได้กดปุ่มนี้ จนทำให้ตำรวจกาลเวลาบุกเข้าไปในฐานทัพ และจับกุมกีก้าซอมบี้สำเร็จ แต่ก่อนจะจากไป พวกเขาได้ทำการพูดคุยกับโนบิตะ เพื่อทำการพาเหล่าสัตว์เลี้ยงในจินตนาการของเขากลับไปยังซาฟารีปาร์คนั่นเอง

*ตอน โดราเอมอน: ผจญภัยเกาะมหาสมบัติ*

แค็ช ซึ่งเป็นพ่อค้าขายสัตว์ดัดแปลง ได้ร่วมมือกับดอกเตอร์โคลน โดยเขาทั้งสองได้มายังในโลกในอดีตที่ยังไม่มีกฎหมายห้ามดัดแปลงสัตว์ เขาได้ทำแผนที่สมบัติเพื่อล่อโจรสลัดให้มาที่นี่เพื่อนำพวกเขามาเป็นทาส และแค็ชได้สร้างบาเรียกั้นไม่ให้ตำรวจกาลเวลาหาเจอ รวมถึงการทำให้มิติเวลาปั่นป่วน แต่ต่อมาโดราเอมอนและเพื่อน ๆ สามารถปลดบาเรียเพื่อให้ตำรวจกาลเวลาเข้ามาจับกุมแค็ชและดอกเตอร์โคลนได้สำเร็จ

*ตอน โดราเอมอน: โนบิตะมหัศจรรย์ดินแดนแห่งสายลม*

ตำรวจกาลเวลาต้องการตามล่าหาสตอร์ม ผู้ซึ่งเป็นอาชญากรข้ามเวลา โดยสตอร์มเป็นนักโบราณคดีที่มักใหญ่ไฝ่สูงและต้องการจะยึดครองโลกเมื่อพบสร้อยคอที่สลักวันและเวลาที่มาฟูก้าจะฟื้นคืนชีพ เขาจึงมาเป็นหัวหน้าเผ่าสลาตันและสามารถฟื้นคืนชีพมาฟูก้าได้สำเร็จ แต่เพราะโนบิตะและเพื่อน ๆ ทำให้แผนการของเขาล้มเหลว ก่อนที่เขาจะกลับโลกอนาคตยานของเขาถูกไจแอนท์ใช้ปืนใหญ่อัดอากาศยิงให้ตก เขาจึงถูกตำรวจกาลเวลาจับในที่สุด

*ตอน โดราเอมอน: ไดโนเสาร์ของโนบิตะ 2006*

ตำรวจกาลเวลาได้ใช้ลูกบอลสายตรวจกาลเวลา ตรวจสอบยุคครีเทเซียสอยู่ตลอดเวลา แต่ก็ไม่สามารถตามหาร่องลอยของพวกนักล่าไดโนเสาร์ได้เลย จนกระทั่งได้พบกับพีสุเกะ จึงสามารถสะกดรอยและเข้าไปยังฐานทัพของพวกนักล่าไดโนเสารืได้
หลังจากเสร็จสิ้นงาน ตำรวจกาลเวลาได้ทำการบอกลาพวกโนบิตะและเพื่อนๆ ก่อนจะกลับไปยังศตวรรษที่ 22

*ตอน โดราเอมอน: โนบิตะกำเนิดประเทศญี่ปุ่น 2016*

ตำรวจกาลเวลาได้ตามล่าหาอาชญากรที่กำลังเปลี่ยนประวัติศาสตร์ตามใจชอบอยู่ลับๆ ซึ่งตำรวจกาลเวลาสามารถหาเบาะแสได้จากการส่งข่าวของโดรามี โดยเธอได้บอกข้อมูลเกี่ยวกับ สึจิดามะ ตุ๊กตาดินเผาของกีก้าซอมบี้ จนทำให้ตำรวจกาลเวลาสามาถจับกุมกีก้าซอมบี้ได้ในที่สุด

*ตอน โดราเอมอน: ไดโนเสาร์ตัวใหม่ของโนบิตะ*

ตำรวจกาลเวลาได้ดูแลกาลเวลาในช่วงสูญพันธุ์ของไดโนเสาร์ในช่วงปลายยุคครีเตเชียส ในภาคนี้นำทีมโดยนาตาลีและจิล พวกเขาพยายามทำให้กาลเวลาไม่ผิดเพี้ยน และพยายามกันพวกโนบิตะออกจากการช่วยเหลือคิวกับมิว แต่สุดท้ายพวกเขาก็ต้องปล่อยให้พวกโดราเอมอนทำตามวิธี เพราะมันจะนำไปสู่การวิวัฒนาการที่จำเป็นต้องเกิดขึ้น
นกเก็บภาษี

ใช้ของวิเศษมาช่วยพวกเราหน่อย!บทความนี้ยังเป็นโครง
คุณสามารถช่วยวิกิโดราเอมอนไทยได้โดยเพิ่มข้อมูล

**นกเก็บภาษี** (税金鳥(ずいきんどり) *zuikin dori*) เป็นหนึ่งในของวิเศษของโดราเอมอน

## วิธีใช้

มันจะคอยเก็บภาษีของทุก ๆ คนในกลุ่มจากเงินเก็บ ยิ่งใครมีมากมันจะเก็บมากขึ้นไปด้วย โดยคนทีมีเงินน้อยกว่า 1,000 เยน จะเสียภาษี 10% 1,000 เยนขึ้นไปแต่น้อยกว่า 10,000 เยน จะเสียภาษี 30% และถ้ามีเงิน 10,000 เยนขึ้นไป จะเสียภาษี 70% สำหรับอนิเมะปี 2005 สามารถปรับอัตราภาษีได้ โดยแต่เดิมนั้นภาษีสำหรับค่าขนม 10,000 เยนขึ้นไป จะคิดที่ 50% แต่โนบิตะกำหนดให้เก็บเพิ่มเป็น 70% เมื่อเก็บภาษีครบจำนวนที่ต้องการแล้วจะสามารถนำเงินภาษีออกมาใช้ได้

นกเก็บภาษีจะเก็บเงินภาษีค่าขนมของตัวเองได้เท่านั้น ดังนั้น ถ้านำเงินค่าขนมให้ผู้อื่นที่ไม่ได้อยู่ในกลุ่ม แล้วให้ผู้นั้นสั่งให้ไปซื้อของโดยตัวเองเป็นผู้ซื้อ จะเก็บภาษีไม่ได้ แต่เงินที่เก็บตามท้องถนนมาเป็นของตัวเองสามารถเก็บภาษีได้ และถ้าขัดขืนจะถูกไฟดูดและเก็บภาษี
ท่านแม่ทัพ (มนุษย์เหล็ก)

* ภาพยนตร์รีเมค
* ภาพยนตร์ดั้งเดิม

**ท่านแม่ทัพ** (総司令官) เป็นตัวละครตัวร้าย เป็นหัวหน้าของเหล่ากองทัพมนุษย์เหล็กมาเพื่อบุกรุกโลกจากโดราเอมอน: สงครามหุ่นเหล็ก และโดราเอมอน: โนบิตะผจญกองทัพมนุษย์เหล็ก ~ปีกแห่งนางฟ้า~

## ลักษณะ

เป็นหุ่นยนต์มีลักษณะเหมือนด้วง ตาสีแดงกลมดูชั่วร้าย ในเวอร์ชั่นเดิมผิวจะเป็นสีเหลือง ส่วนเวอร์ชั่นรีเมคผิวจะมีสีแดงเข้มผสมดำ

## เรื่องราว

ท่านแม่ทัพได้บัญชาการรบกองทัพของดาวเมก้าโทรเปีย มายังโลก โดยออกคำสั่งให้ริลูลุมาสังเกตุการณืก่อน และตนจะนำทัพมาทีหลัง

แต่พวกโดราเอมอนได้หลอกเขาเข้ามาในโลกผิวกระจก เขาและกองทัพได้บุกทำลายบ้านเมืองแต่กลับไม่พบคน สุดท้ายเขาก็ได้ต้อนพวกโดราเอมอนจนมุม ก่อนจะเกิดอะไรขึ้นริลูลุได้ย้อนเวลาไปแก้ไขอดีต ทำให้เขาไม่มีตัวตน และหายไป
ประตูไปที่ไหนก็ได้

* อนิเมะปี 2005
* มังงะ
* CGI

**ประตูไปที่ไหนก็ได้** *(どこでもドア โดโคะเดะโหมะ โดวอะ)*  หรือ **ประตูทุกหนแห่ง** เป็นของวิเศษที่ปรากฎให้เห็นอยู่บ่อย ๆ ในหลาย ๆ ตอนของโดราเอมอน ใช้สำหรับเปิดไปยังสถานที่ใดก็ได้ เพียงแค่บอกชื่อสถานที่

## ประวัติ

*ประวัติของประตูไปที่ไหนก็ได้แสดงให้เห็นในตอน โนบิตะล่าโจรปริศนาในพิพิธภัณฑ์ของวิเศษ*

ประตูไปที่ไหนรุ่นแรกมีขนาดที่ใหญ่โตมโหฬารมาก มีขนาดใหญ่เทียบเท่ากับบ้านสามชั้นเลย จนกระทั่งได้มีการพัฒนามาเรื่อย ๆ ซึ่งประตูไปที่ไหนก็ได้รุ่นต่าง ๆ ได้ถูกจัดแสดงไว้ที่พิพิธภัณฑ์ของวิเศษ และพัฒนาต่อเรื่อยมาจนกลายเป็นประตูไปที่ไหนก็ได้แบบที่เห็นโดราเอมอนนำมาใช้บ่อย ๆ ก็คือประตูบานสีชมพูขนาดเล็กดีไซน์เรียบง่ายนั่นเอง

## การใช้งาน

    เมื่อบอกสถานที่ที่อยากไปกับประตูนี่แล้ว ก็จะสามารถไปได้ทุกที่บนโลก แต่หากไม่ใส่แผนที่โลกลงไป ก็จะไม่สามารถไปที่ไหนได้เลย เช่นเดียวกับในตอน โดราเอมอน: ไดโนเสาร์ของโนบิตะ ที่ทุกคนย้อนกลับไปยังยุคครีเทเชียส แต่ไม่สามารถใช้ประตูไปที่ไหนก็ได้ในยุคนั้นได้เลย ก็เพราะไม่ได้ใส่แผนที่โลกในยุคดึกดำบรรพ์เอาไว้

ในตอน ท่องแดนญี่ปุ่นโบราณ และ โนบิตะกำเนิดประเทศญี่ปุ่น 2016 ประตูไปที่ไหนก็ได้สามารถบันทึกสถานที่ที่โดราเอมอนเดินทางมาได้เลยสามารถใช้ประตูไปยังหมู่บ้านของเผ่าฮิคาริและญี่ปุ่นในบริเวณใกล้เคียงกับถ้ำของพวกเขา

ในตอน บุกอาณาจักรเมฆ ที่ลูกบิดประตูได้มีการติดหน้าปัดสำหรับเปลี่ยนแปลงช่วงเวลาไว้ด้วย ยกตัวอย่างเช่น พวกโนบิตะที่ใช้ประตูไปที่ไหนก็ได้ เปิดกลับไปยังบ้านตัวเอง แต่ก็ต้องพบว่าในเมืองของพวกเขาถูกน้ำท่วม ก็เพราะว่ามีใครสักคนไปปรับหน้าปัดให้เปิดประตูไปโผล่ที่บ้านในอีก 10 วันข้างหน้านั่นเอง

ประตูไปที่ไหนก็ได้ยังสามารถใช้เดินทางไปยังดาวอีกดวงได้ แต่ต้องอยู่ในระยะไม่เกิน 10 ปีแสงจากโลก ไม่งั้นจะใช้ไม่ได้ผล

## รูปภาพ

ประตูไปที่ไหนก็ได้จากตอน สแตนด์บายมี โดราเอมอน เพื่อนกันตลอดไปประตูไปที่ไหนก็ได้คุณคามินารินำประตูไปที่ไหนก็ได้มาหั่นแยกส่วน จากตอน โนบิตะบุกดินแดนมหัศจรรย์ 2014เหลือแต่ลูกบิดประตูประตูไปที่ไหนก็ได้ ที่พิพิธภัณฑ์ Fujiko F. Fujio
## เกร็ดเล็กน้อย

* ประตูไปที่ไหนก็ได้ เป็นของวิเศษที่มักจะได้รับความเสียหายบ่อยที่สุดในบรรดาของวิเศษของโดราเอมอน อย่างเช่นลืมทิ้งไว้ที่ขั้วโลกใต้จนประตูถูกแช่แข็งไว้ใน คาชิ-โคชิ การผจญภัยขั้วโลกใต้ของโนบิตะ หรือประตูถูกยิงทำลายจนเสียหายใน โนบิตะสำรวจดินแดนจันทรา
* ประตูไปที่ไหนก็ได้ของโดรามีจะมีสีที่ต่างกับของโดราเอมอน
คุณย่าของโนบิตะ

* อนิเมะปี 2005
* อนิเมะปี 1979
* อนิเมะปี 1973
* ภาพยนตร์
* CGI

Akiko Takamura (1984—2004)Mari Maruta (16 มิถุนายน 2006)Yasuko Hatori (30 มิถุนายน2006)Miki Ito (16 มิถุนายน 2006) (ตอนที่ยังไม่แก่)

### นักพากย์ไทย

อรุณี นันทิวาส

**คุณย่าของโนบิตะ** (のび太のおばあちゃん) เป็นแม่ของโนบิสุเกะ และ โนบิโร่ คุณย่าเป็นคนที่ใจดีกับโนบิตะมาก แต่ท่านก็ได้เสียชีวิตไปตอนที่โนบิตะอยู่ชั้นอนุบาล ท่านเคยสอนให้โนบิตะล้มแล้วต้องลุกแบบตุ๊กตาล้มลุกอีกด้วย

## ลักษณะ

เป็นผู้หญิงที่อายุมากแล้ว ปกติท่านจะอยู่บนเตียงจากโรคภัยไข้เจ็บที่เข้ามารุมเร้า

## เรื่องราว

คุณย่าเป็นภรรยาของโนบิ โนบิรุ ซึ่งเป็นปู่ของโนบิตะ คุณปู่เป็นคนที่ดุกับโนบิสุเกะมาก แต่คุณย่าก็เป็นไม้อ่อนให้โนบิสุเกะ และปกติแล้วลับหลังของโนบิรุเป็นคนที่ใจดี

ต่อมา คุณย่าเป็นคนช่วยทามาโกะซึ่งเป็นลูกสะใภ้ดูแลโนบิตะซึ่งเป็นหลาน ท่านเป็นคนที่ใจดีมาก เวลาที่โนบิตะเกิดเหตุอะไรท่านจะเป็นคนที่แก้ปัญหาให้เสมอ เวลาที่ทามาโกะโมโหโนบิตะท่านจะเป็นคนกลางให้ แต่ความที่คุณย่าเป็นคนใจดีกับโนบิตะมากอาจทำให้เขาเสียนิสัยและดื้อรั้น ท่านจากไปตอนโนบิตะอยู่ชั้นอนุบาล

วันหนึ่งโนบิตะคิดถึงคุณย่าและต้องการกลับไปหา เขานั่งไทม์แมชชีนไปตอนที่เขาอายุ 3 ขวบพร้อมกับโดราเอมอน พวดเขาไปหาคุณย่าในบ้านแต่ก็หาไม่เจอ แต่ก็มาพบกับคุณแม่ของเขาเมื่อยังเด็ก แต่ก็ถูกไล่ออกมาเพราะพูดความจริงเข้า จากนั้นเมื่อคุณย่ากลับมาที่บ้านคุณย่าขอโทษที่หาดอกไม้ไฟให้โนบิตะตอนอายุ 3 ขวบไม่ได้ โนบิตะตอนนั้นโมโหคุณย่ามากโนบิตะคนปัจจุบันเลยเตือน แต่เขาตอนเด็กร้องไห้ บอกเหตุผลคุณแม่ก็ไม่เชื่อ แต่คุณย่าไม่สงสัยโนบิตะเลย คุณย่าขอโนบิตะว่าท่านอยากเห็นโนบิตะตอนเข้าเรียนประถม โนบิตะก็ทำให้ แต่ก็ขอสิ่งที่ยิ่งกว่านั้น นั่นคืออยากเห็นเจ้าสาว ทำให้โนบิตะต้องไปขอชิซุกะแต่งงานในวันนั้น แต่ชิซุกะปิดประตูไปและคิดว่าโนบิตะบ้า

ต่อมาโนบิตะใช้เครื่องเรียกของหายกลับคืนเพื่อเอาของจากอดีตกลับมา และไปพบตุ๊กตาล้มลุกที่คุณย่าสอนว่าต้องเป็นอย่างมัน ล้มแล้วต้องลุกได้ โนบิตะจึงเข้าโต๊ะเพื่อทำการบ้านและอ่านหนังสือโดยที่โดราเอมอนตะลึงกับเขา

## การปรากฏตัว

### มังงะ

* คุณย่าของผม
* พ่อก็ชอบออเซาะเหมือนกัน
* วันนั้น เวลานั้น ตุ๊กตาล้มลุกตัวนั้น

#### ทีวีซีรี่ย์

* คุณย่าของโนบิตะ 1973
* ความทรงจำของคุณย่า 1979
* ความทรงจำของคุณย่า 2005
* พ่อก็ชอบออเซาะเหมือนกัน
* วันนั้น เวลานั้น ตุ๊กตาล้มลุกตัวนั้น

### ภาพยนตร์ 3DCG

* Stand By Me โดราเอมอน เพื่อนกันตลอดไป 2
บิสกิตแปลงร่าง

* อนิเมะปี 1979

**บิสกิตแปลงร่าง** หรือ **คุกกี่แปลงร่าง** (動物変身(どぶつへんしん)ビスケット *Dōbutsu Bisuketto*) เป็นของวิเศษของโดราเอมอนที่ทำให้แปลงร่างเป็นสัตว์ได้

## การใช้งาน

กินบิสกิตเข้าไปแล้วสักพักจะร้องเสียงเหมือนสัตว์ตามรูปร่าง และกลายเป็นสัตว์ตามรูปร่างของบิสกิต แต่จะหมดฤทธิ์ใน 5 นาที

ในตอน [[ย้อนอดีตหาโมโมทาโร่ และ เป็นอะไรกับโมโมทาโร่กันแน่ บิสกิตสามารถอยู่ได้ตลอดจนกว่าที่ต้องการจะคืนร่างเดิม

## ปรากฏใน

### อนิเมะปี 2005

* บิสกิตแปลงร่าง
* เป็นอะไรกับโมโมทาโร่กันแน่
* ความรัก!? หรือว่าบิสกิตแปลงร่าง
บันทึกการผจญภัยในวันเกิดของโนบิตะ

วันออกอากาศ
 ชื่อภาษาญี่ปุ่น
 ชื่อภาษาไทย
 ตอนที่
 ตอนก่อนหน้า
 ตอนต่อไป

**บันทึกการผจญภัยในวันเกิดของโนบิตะ** (のび太の誕生日冒険記) เป็นตอนหนึ่งในอนิเมะปี 2005 ฉายที่ญี่ปุ่นครั้งแรกวันที่ 6 สิงหาคม 2553 และในไทยวันที่ 20 กุมภาพันธ์ 2016

## เรื่องย่อ

วันเกิดโนบิตะได้มาถึง แต่โนบิตะกังวลและอยากให้ชิซุกะชมเขาว่ายอดไปเลยสักครั้งเป็นของขวัญ โดราเอมอนจึงได้นำเกมเปิดประตูให้ลองเล่น โนบิตะจึงคิดได้ว่าให้โดราเอมอนอ่านคู่มือให้ฟังขณะตนกำลังเล่น เพื่อจะได้ชนะใจชิซุกะ การผจญภัยของพวกเขาจึงเกิดขึ้น

## ตัวละคร

* โนบิ โนบิตะ
* โดราเอมอน
* มินาโมโตะ ชิซุกะ
* โกดะ ทาเคชิ
* โฮเนคาว่า ซึเนโอะ
* ตัวละครในเกม
คุคุ

**คุคุ** (クク Kuku) เป็นตัวละครสำคัญที่ปรากฎตัวในโดราเอมอนฉบับภาพยนตร์ ตอน ตํานานสุริยกษัตริย์ เป็นข้ารับใช้เจ้าชายทีโอ และเพื่อนสนิทเพียงคนเดียวของเขา

## ลักษณะ

คุคุเป็นตัวละครหญิง รูปร่างสูงผอม มีทรงผมยาวสีน้ำตาล ดวงตาสีดำ สวมที่คาดหัวสีเหลือง มีจิตใจดี มีเมตตา และอ่อนโยน

## เรื่องราว

คุคุเป็นเด็กสาวที่เป็นข้ารับใช้ของเจ้าชายทีโอ และเป็นเพื่อนสนิทในเวลาเดียวกัน เธอชื่นชอบเจ้าชายเป็นอย่างมาก แต่เจ้าชายมักจะไม่ค่อยพูดคุยกับเธอสักเท่าไร

จนกระทั่งในตอนที่โนบิตะได้สลับตัวกับเจ้าชายทีโอ โนบิตะก็ได้แสดงนิสัยที่ร่าเริงของเขาออกมา จนทำให้คุคุรู้สึกประหลาดใจ และดีใจในเวลาเดียวกัน เพราะเธอไม่เคยเห็นเจ้าชายในมุมนี้มาก่อน อีกทั้งเจ้าชาย (โนบิตะ) ยังสอนเธอเล่นพันด้ายอีกด้วย ทำให้เธอรู้สึกชื่นชอบเจ้าชายมากกว่าเดิม

ในช่วงคืนหนึ่ง คุคุได้เล่นพันด้ายเป็นรูปหอคอยโตเกียวได้แล้ว และได้ไปแสดงให้เจ้าชายดู แต่กลับถูกเจ้าชายปฎิเสธและไล่กลับไป จนทำให้เธอเสียใจเป็นอย่างมาก และรีบวิ่งไปร้องไห้ที่ริมแม่น้ำ แต่แล้วก็ถูกลูกสมุนของเลดิน่าจับตัวไป

ในภายหลังคุคุได้ถูกช่วยเหลือไว้ได้โดยฝีมือโนบิตะ โดยโนบิตะได้ใช้ ผ้าคลุมสับเปลี่ยน เปลี่ยนคุคุที่นอนหมดสติให้กลายเป็นก้อนหินกลางป่า หลังจากจบเรื่อง เจ้าชายและเพื่อนๆก็ออกตามหาคุคุ จนพบกับเธอที่กำลังนอนหมดสติอยู่กลางป่า ซึ่งในเวลานั้น เจ้าชายทีโอได้จุมพิตคุคุจนเธอตื่นขึ้นมา ราวกับเป็นเทพนิยาย ทำให้เห็นว่าเจ้าชายได้ยอมรับความรู้สึกของเธอแล้วนั่นเอง

## ความสัมพันธ์

### ทีโอ

คุคุนั้นแอบชอบเจ้าชาย โดยที่เขาไม่รู้ โดยเธอได้พยายามพูดคุยกับเจ้าชายอย่างตั้งใจ แต่เจ้าชายกลับไม่เหลียวแล แต่เพราะการมาของโนบิตะและเพื่อนๆ ทำให้เจ้าชายได้เปลี่ยนความรู้สึกเสียใหม่ และตอนสุดท้ายก็ได้จุมพิตคุคุที่หมดสติไป ทำให้พิสูจน์ให้เห็นว่า แท้ที่จริงแล้วเจ้าชายก็รักคุคุเช่นกัน

### โนบิ โนบิตะ

คุคุไม่รู้ว่าโนบิตะแอบสับเปลี่ยนตัวเป็นเจ้าชาย ซึ่งโนบิตะในตอนเป็นเจ้าชาย ได้แสดงมุมที่ร่าเริงของเขาออกมา จนคุคุนั้นชอบและดีใจเป็นอย่างมาก เพราะนิสัยแบบนี้แหละ ที่คุคุอยากให้เจ้าชายเป็น อีกทั้งยังได้รับการสอนเล่นพันด้ายจากเจ้าชาย (โนบิตะ) อีกด้วย
ประตูไร้ห้อง (ตอน)/มังงะ

วันตีพิมพ์
 ลำดับเล่ม
 ตอนที่
 เรื่องโดย
 ภาพประกอบโดย
 ตอนก่อนหน้า

**ประตูไร้ห้อง** (ナイヘヤドア) เป็นหนึ่งในตอนโดราเอมอนฉบับหนังสือการ์ตูน เล่มที่ 15 และเป็นตอนที่ 270 ในซีรีส์หนังสือการ์ตูนโดราเอมอน

## เนื้อเรื่อง

โนบิตะอดทนไม่ซื้อขนมที่อยากกินเพื่อเก็บเงินเนื่องจากต้องการเช่าอพาร์ตเมนต์อยู่ เขารู้สึกว่าการอยู่โดยมีพ่อแม่ดูแลมันน่าอาย แต่เงินเก็บไม่พอ โดราเอมอน จึงพาไปยังอพาร์ตเมนต์เก่า ๆ แห่งหนึ่งที่ยังมีคนเช่าอาศัย เจ้าของที่นี่ถือเรื่องโชคลางและมีอาการกลัวเลขสี่ ทำให้เลขห้องจากหมายเลข 3 ไปยังหมายเลข 5 ทันที จากนั้นโดราเอมอนเอาประตูไร้ห้อง มาติดระหว่างห้องหมายเลข 3 และหมายเลข 5 เมื่อเข้าไปในประตูนี้แล้วจะพบว่าข้างในห้องเหมือนห้องอื่น และถอดผนังออกเพื่อให้ด้านนอกเป็นผนังเหมือนเดิม ต่อมาโนบิตะเอาของกินและของใช้รอบตัวไปยังห้องดังกล่าว และทำโดยไม่ให้คุณแม่รู้ตัว เมื่อกลับไปยังอพาร์ตเมนต์แล้วเขานอนกลางวันอย่างสบายใจ จนผู้เช่าห้องหมายเลข 5 เปิดประตูเข้ามา โนบิตะจึงบอกว่านี่คือห้องหมายเลข 4 ซึ่งผู้เช่าในอพาร์ตเมนต์นี้รู้ดีว่าไม่มีห้องหมายเลข 4 ต่อมาโดราเอมอนถอดประตูออกเพื่อไม่ให้เจ้าของอพาร์ตเมนต์เห็นแล้วเก็บค่าเช่า ต่อมาโนบิตะชวนเพื่อน ๆ มายังอพาร์ตเมนต์แห่งนี้ เมื่อมาถึงปรากฏว่าเจ้าของอพาร์ตเมนต์อยู่หน้าห้องพร้อมบอกเพื่อนของโนบิตะว่าไม่มีห้องหมายเลข 4 ทุกคนโมโหที่โดนหลอกให้มาและไจแอนท์พร้อมชก โดราเอมอนจึงเสนอให้ติดประตูที่ด้านหลังห้องแทนเพื่อตามทุกคนมา ปรากฏว่าไปเจอคุณแม่ เขาจึงหนีกลับไป ต่อมาเขากลับไปที่บ้านเพื่อให้โดนคุณแม่ดุว่าให้ทำการบ้าน เขาจึงมีอารมณ์ทำ ต่อมาโดราเอมอนกลับบ้านเพื่อไปกินอาหารเย็น โนบิตะก็หิวเช่นกันจึงต้มบะหมี่ถ้วยกิน แต่เกิดอุบัติเหตุขึ้น บะหมี่ลวกใส่ตัวทำให้เขาต้องซักเสื้อผ้าเอง ระหว่างที่รอเสื้อผ้าแห้ง เขาเปิดวิทยุเสียงดังทำให้รบกวนห้องอื่น ๆ ผู้เช่าห้องอื่นทะเลาะกันเพราะไม่มีใครเปิดวิทยุ โนบิตะชักสงสัยว่าคุณแม่รู้สึกอย่างไรที่เขาหนีออกจากบ้าน กำลังหาตัวอยู่หรือไม่ เขาจึงนำประตูกลับไปติดที่บ้าน และพบว่าคุณแม่ไม่ได้ตามหาเขาเลย และไม่รู้ว่าหนีออกจากบ้าน สรุปคือโนบิตะก็ยังต้องพึ่งพาคุณแม่อยู่ดี

## ตัวละคร

* โนบิ โนบิตะ
* คนขายขนม
* โดราเอมอน
* โนบิ ทามาโกะ
* ผู้เช่าห้องหมายเลข 5
* มินาโมโตะ ชิซุกะ
* เจ้าของอพาร์ตเมนต์, โกดะ ทาเคชิ และ โฮเนคาว่า ซึเนะโอะ
* ผู้เช่าห้องหมายเลข 3